Kaloreita laskemassa - My Project Is Me\nRuoka | 17.7.2013\nOlen sataan kertaan sanonut etten tällä hetellä laske kaloreita ja toivon ettei minun siihen tarvitsisi mennäkään. Jos kuitenkin kalorimääriä teille valottaisin niin syön suurin piirtein 1800kcal, joka jakautuu näin:\naamupala 250kcal (250g rahkaa, sokeritonta mehukeittoa, marjoja, leseitä ja soijalesitiiniä)\nvälipala 200kcal (proteiinijauhetta shakerista, joku pieni syötävä esim. banaani, 100kcal välipalakeksi, rahkaleipää tms)\nlounas 400kcal (100-150g lihaa/kanaa/kalaa, vapaasti salaattia, pastaa/perunaa/riisiä 100-150g, mahdollisesti raejuustoa, pähkinöitä..)\ntoinen lämminruoka 400kcal (samantyyppisesti kuin yllä)\nvälipala 250kcal (jälleen rahkaa)\niltapala 250-350kcal (joko rahkaa, jossa usein myös kookosöljyä tai iltamunakas kahdella kananmunalla +salaattia tai proteiinipuddingia ja jotain muuta)\nSyön siis suurinpiirtein samoin joka päivä, joskin käyttämäni kasvikset/hedelmät/marjat sekä lämpimän ruoan raaka-aineet vaihtelevat, joka tekeekin ruokailusta vaihtelevaa. Tiedän siis melkotarkkaan mitä milloinkin syön ja nytkun hankin taas keittiövaa’an niin tiedän myös määrät. Totuus on kuitenkin se, että olen alkanut epäilemään syönkö lämpimällä aterialla sittenkään mainittua 400:aa kaloria vai jääkö syöty määrä kuitenkin alle tuon. Laskennallisesti pastan tms. sekä lihan yhteiskalorit ovat noin 250-300kcal ja pelkän salaatin osuus ei enää lisäsatasta tuo. Toki jos mukana on pähkinöitä, raejuustoa tai öljyä saadaan lisäsatanen täyteen vielä herkästi.\nNiin tai näin, vaikuttaa siltä että syön melko reilusti – eikö vain? En välttämättä mitenkään erityisen paljon mutta laihduttajaksi kyllä melkoisesti.. Ja arvaatteko mitä, silti minua vaivaa ajoittain napostelun tarve tai pieni nälkä – kaiken tämän ohella. Pyrin syömään säännöllisesti, noin 2-3h välein joten voi olla että tuo näläntunne on oikeasti vain mielitekoja. Toki, toisinaan tulee annettua houkutuksille periksi ja silloin tietenkin tulee syötyä hivenen enemmän vaikka pitäytyisinkin terveellisissä valinnoissa. Ja kyllä, juon vettä vähintään sen 2-3l päivänaikana, tasaisesti sitäkin.\nJa vielä loppuun, minä en milläänlailla mieti näitä syömisiäni tämän tarkemmin tai kellota niitä. Ruokailu sujuu omalla painollaan jolskin nyt kun tuo vaaka taas on niin hieman pistokokein olen tarkkaillut ruokamääriäni, joiden määrälliset arviot ovat melkolailla oikeaan osuneet. Jos tarve vaatii, niin pientä nipistämisen varaa vielä löytyy mutta yritetään vielä toistaiseksi näin ja pyritään irtaantumaan ylimääräisestä napostelusta kokonaan.\nMä toivon, että pääsisin kaloreiden laskemisesta eroon. Pääsääntöisesti se ei mua stressaa ja on ihan mielenkiintoistakin, mutta otan ehkä vähän paineita siitä, että ei se nyt kuulu ihan normaaliin elämään laskea kaloreita. Ja kun niitä laskeskelee, niin tulee helposti ohittaneeksi oman kehon signaalit, eikä ehkä ole niin herkkänä nille kuin pitäisi. En välttämättä erota oikeaa nälkää mieliteoista/napostelunhalusta, koska kalorilaskuri sanoo, että ei pitäisi olla nälkä (näin kärjistettynä).\nEli pitäisi ehkä mennä juuri tuohon pistokoe-tyyppiseen ratkaisuun, että silloin tällöin tsekkaa, mitä sitä tulikaan syötyä ja kuinka paljon. Sinun viimevuotisesta lihasprojektista viisastuneena aion nyt tarkkailla painoakin vain pidemmällä aikavälillä, eli kerran kuukaudessa ja tehdä siitä sitten toimenpiteitä suuntaan tai toiseen.\nMinä olen käyttänyt kalorilaskuria vain kuuriluontoisesti, jolloin kalorien laskeminen ei sillä tapaa jää päälle. Olen tosin niin epäpedantti ihminen syömisten suhteen, etten kertakaikkiaan mitenkään jaksa vaivautua tietämään, miten paljon tasan päivän aikana syön, ellen tosiaan käytä tuota kalorilaskuria. (kalorilaskuri.fi)\nKun sitä sitten tulee käytettyä, se antaa jo muutamassa päivässä hyvän muistutuksen siitä, mitä suurin piirtein pitää syödä ja jättää syömättä, että päivän saldo on sopiva. 🙂 Sitten voi sen pohjalta jatkaa rennommin rantein eteenpäin.\nNälkää en itse karta, toki joskus hätäpäissään tulee sitten naposteltua, mutta enimmäkseen nautin odotella nälkäisenä seuraavaa ruokaa, koska nälkäisenä kaikki maistuu paremmalle 😀\nKiitos kommentista, pitää varmaan tosiaan tehdä noin, että vaan silloin tällöin tarkistelee syömisiään. Sillä tavalla sitä varmaan paremmin oppii hahmottamaankin niitä syömisiään.\nHeh, nälkäsenä kaikki tosiaan maistuu paremmalle 😀\nTunnistan ajatuksesi :/ Aloin muuten itse lukemaan omia höpinöitä alusta saakka ja ihan samanlaiselta vuoristoradalta se minun alkutaipaleeni on viimekikin kuulostanut – ja niin helppoa kuin se sitten loppujen lopuksi olikin 😉\nTsemppiä lihastenkasvatukseen, minä tulen sittgen tämän dieettiurakkani jälkeen perässä! (Ja se vaa’lla jokavälissä ramppaaminen oikeasti vapauttaa kummati!)\nluitko ajatukseni? Tänään aamulla ajattelin että pitäisi sinulta kysyäkin paljonko kaloreita syöt päivän aikana 😀\nAloitin itse vähän aikaa sitten laihdutuksen ja käytän apunani fooddiarya. Sen mukaan minun tulisi syödä päivässä hieman alle 1200kcal jotta laihtuisin kuudessa viikossa 3kiloa. Olen siis pieni kokoinen, joten pesuskulutukseni ei ole mitään suurta :/ tuohon sinun 1800kcal verrattuna minun 1200kcal kuulostaa todella vähäiseltä..\nOlen myös miettinyt miltä tuo lisäravinne pudding maistuu.. en uskalla ostaa tuota isoa pussia jos se ei olekkaan mieluista. Osaisitko verrata sen koostumusta ja makua johonkin yleisesti tutumpaan tuotteeseen?\nKiitos kannustavasta ja monipuolisesta blogistasi.\nAjatustenlukijahan minä olen 😉\n1200kcal on kyllä vähän, se on itseasiassa niin vähän että itse en lähtisi niin alhaiseen määrään lainkaan sillä olen pitänyt jonkinasteisena minimirajana 1500:aa. (Tähän määrään, 1500:aan, on muistaakseni jotain tutimuspohjaista tietoakin olemassa..) Anyway, oma peruskulutuksenihan on myös melkoalhainen – se yllätti minut kun aikanaan mitattiin, noin 1400/vrk. Tähän toki sitten se kaikki tekeminen, liikkuminen ja nyt myös imettäminen päälle nostaa määrää ylöspäin. Paljonko se on todellisuudessa, paha mennä sanomaan ja kokeilemallahan toki selviää. Sinullekin tiedoksi että viimeksi pudottelin kiloja noin 1600kcal päiväannoksin ja pituutta on 162cm. Luulen että sinullakin, tuo määrä on vain omaa silmää häiritsevä, josta ei siis kannata kalorilaskurin opein edes turhan rivakasti yrittää päästä eroon, niin ikävää kuin se toki onkin. Lohduttavaahan on kuitenkin se, että mitä pienempi pakkaus sitä pienemmät muutokset ovat jo näkyviä! Tsemppiä sinulle!\nJa noista puddingeista kirjoitan tänään ihan oman tarinansa:) Muistuttavat minusta ihan oikeaa vanukasta koostumukseltaan ja ainakin nuo minun maistamani Fastin versiot ovat makeita (jonkun mieleen ehkä jopa liian). Leaderillähän on myös niitä pikkupusseja (annospakkausia), joita voi kokeilla. Niiden maku ei tosin ole niin makea mutta tuplasuklaa on ainakin hyvää.\nMielenkiinnolla luin postauksesi, kun itsekin välillä mietin, mikä on sopiva energiantarve imetysaikana, kun haluaa myös kiinteytyä ja liikuttua tulee kohtuullisesti. Meidän neiti on nyt 4 kk ja maidontuotanto on kohta huipussaan. Lisäsenergian tarve sen takia on n 500 kcal, joten kaiken järjen mukaan ruoasta olisi hyvä saada AINAKIN tuo 1800 kcal, ettei mene ihan kidutusdieetiksi. Eräs PT neuvoi minua aikaisemmin (ilman imetystä, painonpudotustarve 70 -> 60 kg, tahti 500-1000 g/vko) syömään n 1600 kcal + puolet päivän aikana liikunnassa kulutetusta energiasta. Rankan liikunnan energiankulutus ei toki ole pelkästään sykemittarin suuntaa antava määrä, vaan elimistö kuluttaa energiaa enempi myös harjoituksen jälkeen. Tuon ohjeen mukaan energiaa pitäisi saada n 2100 + lisäenergian tarve liikunnan takia, kun imetys on huomioitu!! Kaikki on varmaan yksilöllistä, mutta olen itekkin tuntenut makeanhimoa usein ja miettinyt, että se varmaan liittyy liian vähäiseen energian saantiin. Parempi olisi löytää se kultainen keskitie kunnon ruoan kanssa, kuin makeanhimossa tehdä totaalirepsahduksia aika ajoin 🙂\nIlmoittauduin Fitfarmin Bikini Challengeen 🙂 Saa nähdä, mitä siellä kommentoivat energiansaantiin imetysaikana. Riittävä maidontuotanto ja vauvan hyvinvointi on kuitenkin tällä hetkellä kaikkein tärkeintä!! Sen jälkeen tulee äidin hyvinvointi ja omat tavoitteet, mitä ei pidä myöskään aliarvioida 😉\nTuossa PT:n neuvossahan on tietenkin järkeä. Mitään kitudieettiähän en tästä todellakaan halua vaan rennolla otteella ilman ”varsinaista diettaamista” (Sen aika on sitten joskus, jso tarvetta esiintyy). Ja kun huomioidaan että sitä pudotettavaa ei nyt kuitenkaan niin paljon ole niin ei tosiaan varmaan mitään ihmeellisyyksiä voi vaa’alta odottaakaan. Ja kuten sinä itsekin sanoit, niin vauvan ehdoillahan tässä ollaan liikenteessä 🙂\nTarkoituksena oli itsekin alunperin hieman enemmän pohtia sitä että onko tuo 1800 kuitenkaan tapeeksi, vai kooostuko se jotenkin väärin. Onneksi tässä voi tutkailla miten käy, jos muuttaa jotain asiaa. Viimeksihän söin noin 200kcal vähemmän koska käytin huomattavasti vähemmän rasvoja ja jo yksistään sijalesiiinin puuttuminen tuolloin ”säästi” sen 100-150kcal vuorokautta kohden. Tätä siis tarkoitin että myös nipistämisen varaa on tarvittaessa.\nTuo Bikini challenge kuulostaa kyllä mielenkiintoiselta toteutettavalta erityisesti imetysajalle. Minullakin on olemassa ne superdieetin ohjeet mutta ajattelin niidne kanssa odotella parempia (lue, ei enää imetystä) aikoja. Jos vain maltat niin olisi hienoa kuulla miten biksukuuri ja imetys sopivat yhteen!\nItelläni on sama onglema: syön kalorimääräisesti riittävästi ja hyvillä ravintoarvoilla varustettua ruokaa (proteiini, kuitupitoinen jne.) Siltikin tulee jossain vaiheessa päivää se älytön sokerin himo. Mulla ei koskaan ole ollut juurikaan rasvaisen mättöruuan himoja vaan sokeri on se ongelma. Toistaiseksi olen saanut tuon tyydytettyä esimerkiksi mansikoitten tai makeiden hedelmien avulla mutta enpä tiedä kuinka luonnistuu taas syksystä kun tuoreita marjoja ei ole saatavilla ja pakasteversiot eivät oikein uppoa. Itse ehkä voisin laittaa tämän sokerihimoilun väsymyksen piikkiin. Ne päivät jolloin yöunet ovat olleen hyvät ei ole mitään ongelmaa olla ilman sokerimättöä. Vuorotyöni takia kuitenkin pääasiallisesti vuorokausirytmini on ihan mitä sattuu, etenki yövuorojen aikaan. Tällöin tulee kyllä mässytettyä ties mitä sontaa. Olisikohan sinullakin tuo napostelun tarve lähinnä väsymyksestä johtuvaa?\nTuosta puddingista mikä näkyy kuvassa, mikä maku on kyseessä? Mulla on ollu tota samaa merkkia creamy caramel ja nyt alkaa tökkimään se pussin pohjan viimeset annokset. Onko tuo hyvää?\nVuorotyö on varmasti haastellista, kun selkeää rytmiä ei aterioille saa mitenkään aikaiseksi :/ tsemppiä siis sinulle!\nAikanaan kun mielessäni tätä asiaa pohdiskelin niin silloin minun oli tarkoitus kirjoittaa myös tästä; siis mahdolillisista syistä napostelun tarpeelleni enemmän ja väsymys oli yksi. Onhan totta, että katkonaiset yöunet eivät ole omiaan kellekään. Naposteluhetki ei myöskään välttämättä osu iltaan (vaikka myönnän, joskus sitä tapahtuu vain siksi että siihen on mahdollisuus kun lapset nukkuvat ja on ihan omaa aikaa) eli ei ole välttämättä kiinni siitäkään että söisin liian vähän (joka toki myös on mahdollista).\nMinusta tuo mustika maistui ihan Kalevin mustikka-valkosuklaalle! Oli siis herkkua, jos makeasta pitää 🙂 Taidan kirjoittaa niistä vähän laajemminkin tällepäivälle koska niistä kyseli joku muukin.\nJäin miettimään, että jos sulla on napostelu himoja niin mahdatko kuitenkaan saada riittävästi kaloreita? Imetys vaatii sen edellä mainitun 500kcal tällöin sinulle itselle jää 1300kcal mikä kuulostaa aika pieneltä..\nEkaa kertaa kommentoin, vaikka pitkään olen vakkari lukija ollut. Ihanan tsemppaava blogi sulla!\nKiva Iina että päädyit kommentoimaan 🙂\nKerran kun mielessäni näitä asioita pohdiselin niin mietin ihan samaa kuin sinäkin, onkohan tuo määrä kuitenkaan riittävä, niin paljolta kuin s etoki kaikinpuolin kuustaakin. Vai koostuvatko ateriani kuitenkin huonosti (jääkö esimerkiksi hyviä rasvoja puuttumaan tms). Tiedä tuosta sitten, kokeilemallahan tuo selviää. Ja varmasti mysö aikaisemmin mainittu väsymyskin vaikuttaa omalta osaltaan. On tämä sellaista salapoliisityötä 😉\nKiva lukea näitä tuoreiden äitien treenejä ja elämänmenoa. Kiitos siis kivasta ja hyödyllisestä blogista! Tosin syömisten suhteen oon samaa mieltä kuin aiemmat kirjoittajatkin, että et syö mitenkään reilusti vaan niukasti. Imettäminen kuluttaa sen 500kcal ensimmäiset puoli vuotta. Eli mäkin laskisin, että sun päivittäinen kalorisaanti on sen 1300kcal. Ja kun sä vielä liikut, niin tuo on aika vähän. Mä nostaisin treenipäivänä kaloreita esim. 300kcal päivässä (jollain hyvällä ruoalla, en millään hötöllä) ja olen varma, että painon putoaminen jatkuisi sitenkin. Lepopäivänä tuo sun nykyinen olisi hyvä. Nostaisin kaloreita useammastakin syystä: imettämistä varten, lihasta varten, hormonitoiminnan palautumista varten kohti normaalia ja aineenvaihduntaa varten. Mutta toki ymmärrän, etät kukin tavallaan ja näin neitssä toisten neuvominen on vähän typerää, mutta ajattelin silti kirjoittaa, kun vaikutat kirjoitusten perusteella siltä, että osaat ajatella järkevästi ja miettiä yös saatua palautetta.\nPalaute on enemmän kuin tervetullutta:) Itseasiassa tämä teksti olisi voinut saada hivenen jatkoa, niemnomaan omien pohdintojen kautta – olen nimittäin itsein miettinyt tuota määrää että onko se sittenkään tarpeeksi. Toisinaan toki myös mietin että onkohan se liikaa sillä olenhan melko lyhyt (162cm). Katsotaan siis, mitä tue´leman pitää ja etsitään se itselle sopiva määrä.\nOlen samaa mieltä kuin osa aiemmin kommentoineista siitä, että ehkä hieman liian alhaiselta energiamäärältä vaikuttaa – imetät kuitenkin ja liikut säännöllisesti. Omiin silmiin esim. aamiainen vaikuttaa hieman liian kevyeltä ja sinne voisit lisätä vaikka 100 kcal. Uskon, että ~2000 kcal/pv painosi tippuu ja ylimääräinen napostelukin loppuu. Tsemppiä erilaisiin kokeiluihin! 🙂\nItsekin yritän pudottaa hieman painoa ja syön päivittäin 1500-1800 kcal. Paino on ollut laskusuuntainen, kunhan syöminen on säännöllistä ja liikun päivittäin edes jollain tavalla. Pituus on sama kuin sinulle, mutta lapsia ei itselläni ole, eli en siis imetäkään.\nMä kun otin mukaan täysjyväruisleipää muutaman palan päivässä, päälle 17% juustoa pari siivua ja joku leikkele (kalkkuna, broileri) ja lasin maitoa (luomu, soija tai kaura) niin sain enemmän aikaseksi painon pudotuksessa. Jos keho altistuu stressille mikä on aika yleistä pienten lasten vanhemmilla (moni ei ehkä sitä vaan huomaa tai sit huomaa mutta ei ajattele sitä stressinä) niin ei saisi vetää liian vähäisellä hiilihydraattia määrällä. Nää on Jaakkolan oppeja ja jokaisen pitää itse määritellä oma stressi. Mä ajattelen että imettäminen on yksi ”stressi” kropalle koska ei ole ns normitila joten mä ajattelen että hieman enemmän hiilareita vois tehdä hyvää 😉


1500 kcal päivässä dietti = syö 6 aterialla 3 tunnin välein 250 kcal | sivu 2 | Keskustelu | Anna\n1500 kcal päivässä dietti = syö 6 aterialla 3 tunnin välein 250 kcal\nViestiketju osiossa 'Kilot kuriin' , käynnistäjänä syö kuin hevonen, 23.03.2008.\nsesam ei kirj. sanoi:\nMun peruskulutus on laskurien mukaan noin 1600 kcal. Tunnin juoksulenkillä 10 km/h saa hikisesti kulutuksen 2000 kcal:iin päivässä. Jos nyt sattuu olemaan pienikokoinen, niin eipä niitä kaloreita oikein mihinkään mene. Ja minä sentään harrastan liikuntaa min. yli 10 h/viikko\nOta nyt huomioon että se liikuntasuoritus on vain osa asiaa, aineenvaihdunta toimii tehostuneena treenin jälkeen 16 tuntia tai nukahtamiseen asti. Ja kun treenaat säännöllisesti lihasmassasi lisääntyy ja lihasanabolia tehostuu, sekin kuluttaa taas enemmän energiaa/kaloreita. Kun sulla on enempi lihasmassaa, kaloreita palaa koko ajan tehostuneesti. Ja liikunta lisää vireyttä ja energaa, jolloin henkilö tulee luonnostaan liikkuneeksi enemmän. Arkiliikuntaa tulee enempi ja kaloreita palaa taas tehostuneesti koko päivän. Nämä liikunnan lisähyödyt itse asiassa ovat tärkeämpiä kuin itse liikuntasuoritus.\nPAV on Vierailija\nPerusaineenvaihdunta on sama kilokalorimäärä jonka kuluttaisit vaikka koomassa sängyssä maaten.\nPAV on, 10.04.2009\nTuo dietti kuulostaa kerrankin järkevältä.Vielä kun lisään liikuntaa niin eiköhän jotain tapahdu.Kiitti ja hyvää kesän jatkoa!\nturhat dietit roskakoriin ja ala syömään kunnolla;8984985 sanoi:\nPaljon saa syödä 1500 kcalorin dietillä. Olen kaiken maailman poppaskonstidiettejä kokeillut mutta tämä bodausruokavalioon perustuva on ainut joka on auttanut todella ja paino lähtenyt 25 kiloa. 6 ateriaa 3 tunnin välein, jossa proteiinia tarpeeksi jokaisessa, alkaa polttaa rasvaa todella.\nAlla bodaaja ym. kehourheilijatyyppinen ruokavalioehdotus, jonka määriä ja ruoka-aineita voi muunnella kututustason ja mieltymysten mukaan.\nKala, lohi, kirjolohi, silakka, sei, tonnikalanpalat vedessä ja broilerin rintapalat/fileet ilman nahkaa ja valmismarinoimattomina ostettuna ovat pääosassa lihana viikon ruokalistassa. Alle 10% naudan paistilihaa tai jauhelihaa korkeintaan 2 kertaa viikossa. Keitettyä kananmunaa voi syödä keltuaisineen 2kpl päivässä, jos ei ole perinnöllistä kolesterolivikaa.\nPastaa/couscousia/riisiä syödään vain 1-2 dl päivässä tai sen sijaan 1-2 uuniperunaa kuorineen, tai edellisiä yhdessä niin että 1dl pastaa+1 uuniperuna päivässä, ja leipä ja puurohiutaleet vaihdetaan 100% täysjyvään. Vastaa noin 1/4 pääaterialautasesta.\nMaitotuotteet vähärasvaisina tai rasvattomina. Rasvatonta maitoa tai piimää, rasvatonta maustamatonta jogurttia, maitorahkaa, raejuustoa, fetaa, alle 10% kovaa juustoa.\nRasva kulmäpuristettuna, esim. neitsytoliiviöljynä. Lisäksi soijalesitiiniä ja omega-3 kalaöljyä. Ota jokaisella kuudella aterialla 1 tl rasvaa, kahdella aterialla oliiviöljyä, kahdella soijalesitiiniä ja kahdella kalaöljyä. Ei pöytälevitteitä leivän päälle tai ruokarasvoja ruoan joukkoon.\nKasviksia, eli juureksia(bataattia ja perunaa lukuunottamatta), kaaleja, palkokasveja, sieniä, vihanneksia, yrttejä, hedelmiä, marjoja niin paljon kuin jaksat, päivässä vähintään 500 g ja 1/2 lautasta pääaterioilla uunihaudutettuna, keitoissa, höytytettynä, raakasalaatissa, raakaraasteina, sellaisenaan. Ainoastaan avokadoja tai banaania enintään kaksi päivässä yhteensä.\nMieluiten kraanavettä esim. jääkaapissa viilennettynä, myös kivennäisvedet käyvät. Kahvia ja teetä voi juoda, kunhan sen kanssa ei käytä sokeria tai keinotekoisia makeutusaineita, rasvatonta maitoa.\nEi valmiseineksiä, rasvakastikkeita, majoneeseja, mehukeittoja, light-limsoja tai mehuja.\nkarkkipäivä kerran viikossa jolloin voit syödä kohtuudella roskaruokaa ja juomaa.\nSyö kuusi pienehköä ateriaa päivässä noin 3 tunnin välein: aamupala, aamupäivän välipala, lounas, päivällinen, iltapäivän välipala, päivällinen ja iltapala.\nAivan takuulla laihdut..\nYksi valmis ehdotus, mitä syöt koskakin ilman että on nälkä, ja saat varmasti tarpeeksi ravintoaineita:\nTäysjyväkaurahiutaleita joka toinen päivä ja neljän viljan täysjyvähiutaleita joka toinen päivä haluttu määrä. Keitä niistä veden kanssa puuro ja lisää halutessa suolaa ripaus.\nLisää valmiin puuron sekaan juuri ennen syömistä, 1-2 rkl vehnänalkioita ja 1-2 rkl kauralesettä sekä rasvatonta maitoa. Voit laittaa sekaan halutun määrän marjoja tai hedelmää.\nLisäksi syö vielä hieman maitorahkaa/rasvatonta maustamatonta jogurttia/raejuustoa. Taas edellisen päällä voi olla marjaa, hedelmää\n1 tl yllä olleista rasvoista jotain (muista kuinka paljon mitäkin niistä piti ottaa päivässä).\nMaitorahkaa/rasvatonta maustamatonta jogurttia/raejuustoa. Voit laittaa sekaan halutun määrän marjoja tai hedelmää.\nPorkkana/kaaliraastetta + hedelmää joukkoon.\nKalaa, lohta, kirjolohta, silakkaa, seitä, tonnikalanpaloja vedessä tai broilerin rintapala (n 100-150g)\n1 dl 100% täysjyväpastaa/couscousia/riisiä tai 1 uuniperuna kuorineen tai saman verran bataattia.\nKasviksia haluttu määrä.\n1-2 viipaletta 100% täysjyväruisleipää + vihanneksia päälle, halutessa juustosiivu (ei pöytälevitteitä)\n1-2 viipaletta 100% täysjyväruisleipää + vihanneksia päälle ja halutessa munanvalkuaista/tonnikalaa/broileria/kalaa/alle 10% juustoa (ei pöytälevitteitä)\nLasillinen rasvatonta maitoa/piimää tai maitorahkaa/rasvatonta maustamatonta jogurttia/raejuustoa. Taas edellisen päällä voi olla marjaa, hedelmää\nVettä vähintään 1,5 litraa päivässä. kahvia ja teetä halutessa.\nAinut että noilla syömisillä kalorit ei takuulla jää 1500 kaloriin/päivä. Eilleivät sitten välipalojen rahka/raejuustomäärät ole jotain teelusikallisia.\nNijen Uusi jäsen\nMunkin mielestä noista tulis enemmän kun 1500kcal/päivä. Tosin eihän sillä ole väliä, jos noilla määrillä laihtuu, pikemminkin mukavampi syödä enemmän =)\nMiten ehtii syödä noin monta kertaa päivässä?\nO n kai pakotettava itsensä syömään.\nItse olen nyt 1200kcl / vrk ruokailussa ja sillä laihtuu 400-500 g viikossa.\nOlen eläkeläinen ja kotona .Silti en saa syödyksi noin usein. Entä työssä käyvät?\nMinä syön aamiaisen ,lounaan vasta n.klo13 ,joka on samalla päivällinen .Siis kerta päivässä lämmintä ruokaa.Iltapäivällä kahvi näkkileivän tai hapankorpun kanssa ,joskus jäätelöä.\nIllalla salaattia tai raastetta ja pari ruisleipää .Päälysteenä juustoa tai keittetyä kananmunaa t tonnikalaa...ei makkaroita.\nLiikun talviaikaan 3 kertaa viikossa tunnin vesikävely per kerta .3 kertaa viikossa .Jumppa 3kertaa viikossa ja joka aamu tunnin lenkki rauhallista tahtia.\nSilti en laihdu hirveästi ,vaan paino vähän laskee. Paino indeksi keikkuu normaalin ja hieman yläkantin lukemilla.\nTämä on elämän tapa tosin 1200 kcl taulukko on sisäisettety päähän ,joskus käyn virtuaaliravintolassa tarkistamassa jos on vaikka juhla tai tulee otettua jotakin juomaa.\nNäin olen elänyt puoli vuotta ja painoa on kähtenyt vain 5kg . Kun olen päässyt tavoitteeseen voin ottaa mukaan jotain herkkujakin .Nitä ei tee kuitenkaan usein mieli.\nSiinä paras kalorien ja ravinteiden laskentaohjelma.\nEi laihduta sanoi: ↑ Näytä alkuperäinen viesti\nEi kaloreiden laskeminen laihduta. Kaikki lihottaa mikä menee suuhun.\nSellaisen ihmisen puhetta, joka ei kykene sellaiseen pitkän aikavälin ruokavalioon, joka pitää sekä hoikkana että terveenä. Tietyn kalomäärän alle et vaan yksinkertaisesti pysy hengissä. Ei ole mitään järkeä syödä alle sen joinain päivinä ja sitten ahmia toisina.\ntyyli vaan sanoi: ↑ Näytä alkuperäinen viesti\nEi paljonkaan väärin, vaikka aika rutkasti hän syö. Peruna tosin on täysin turha, eikä siitä saa mitään ravintoaineita, mitä ei saisi paremmin muualata.\nPerunassa on huomattavasti enemmän ravintoaineita kuin vaikkapa riisissä ja pastassa. Kun vielä syö perunat kuorineen uuniperunoina, esim. Rosamunda niin ravintoaineita tulee tutkasti ja saadaan emäksisyyttä.\nPullukka sanoi: ↑ Näytä alkuperäinen viesti\nNoilla liikuntamäärillä et noin pienillä kaloreilla selviä se on fakta, muuten kuihdut pikkuhiljaa kokonaan olemattomiin.\n"Liikun talviaikaan 3 kertaa viikossa tunnin vesikävely per kerta. Jumppa 3 kertaa viikossa ja joka aamu tunnin lenkki rauhallista tahtia."\nTaidetaan tehdä sitten todella pienellä teholla, eikä loppupäivän nousta sohvalta. Meinaan tehokkaasti tehtynä noi kuluttaisivat melkoisesti kaloreita.\nMifera Uusi jäsen\nmitenkäs on viisaamat.. voikohan tätä kolmen tunnin välein syömistä yhdistää karppaamiseen? itse olen jättänyt suurimman osan pastoista,perunasta,viljoista pois koska vatsani voi paljon paremmin.en noudata ruokavaliotani säntillisesti ja niska limassa mutta niin että vatsa ja minä itse voidaan hyvin.\nrandom sanoi: ↑ Näytä alkuperäinen viesti\ntäähän on ihan sairaan hyvä!!! Ilmainen, voi tallentaa omalle koneelle ja kaikenlisäksi lisätä ruokia My Food-osion alle. Yes!! Kiitos tosi paljon ))))))\nAika paljon laitatte aikaa ja energiaa syömisen miettimiseen?\nMitäs jos vetäis vaan aamiaisen, lounaan ja päivällisen, ja ehkä jotain pientä hyvää illalla, unohtais kalorien ja muun laskemisen ja keskittyis ihan siihen nauttimiseen.\nJos ruoka on terveellistä, se ei lihota. Se on aika helppo ajatusmalli. kalorien laskeminen on vamma. Ihan totta. Syömishäiriö sekin.\nKukaan, joka syö 3 perusateriaa päivässä, liikkuu 3-4 krt viikossa ja nauttii elämästään, ei ole lihava.\nKumma kun kalorinlaskijat ja ihmelistojen tekijät sun muut vahtaajat on läskejä?\nTotta. Kalorien laskenta on myös syömishäiriö.\nKokemukseni mukaan se on syömishäiriön aiheuttama syömishäiriö = Korvataan häiriö nro1 (esim.liika syöminen) toisella häiriöllä nro.2 = (kalorien laskenta) joka auttaa pitämään häiriön nro.1 kurissa.\nJaa mitenkö? No liiasta syömisestä aiheutuvat omantunnon tuskat kertaantuu 100:lla kun ne joutuu kirjaamaan ylös ja näin ollen tunnustamaan itselleen. Kun kirjaa kalorit ylös ei kehtaa syödä liikaa, koska omatunto ei sitä kestä. Tuskin kukaan huvikseen niitä kaloreita laskee? Kyllä se kalorien kyttäys saa aina alkunsa jostakin muusta häiriöstä\nkaikkien hyväksi;9004266 sanoi:\nSamaa mieltä. Liiallisten eläinproteiinien sijasta kannattaa suosia monipuolisesti erilaisia palkokasveja ja soijatuotteita: kidneypapuja, kickherneitä, tofua, soijasuikaleita, soijarouhetta jauhelihan tilalle, linssejä jne. Ylimääräisiä teelusikallisia öljyjä ei tarvita jos ruokavaliossa on lisäksi erilaisia pähkinöitä ja siemeniä (joista nuo öljyt yleensä on aluperin puristettukin...) jotka sisältävät lisäksi proteiinia, kuituja ja runsaasti erilaisia hyödyllisiä ravinteita ja ihan luonnollisessa muodossa.\nFitnessvalmentaja Jutta Gustafsbergin superdieetti naisille: Nill ohjeilla -1 kg viikossa - Laihdutus ja painonhallinta - Ilta-Sanomat\nJutan ohjeet kilon pudotukseen viikossa mukailevat hänen Superdieettiään.\nTässä yleisiä huomioita dieetistä:\n* Juo vettä tasaisesti pitkin päivää, Jutan minimisuositus on kolme litraa.\n* Juo aamuisin tyhjään vatsaan vähintään kolme desiä vettä.\n* Aterioiden välillä saa olla 2-4 tuntia.\n* Aterioita ei saa jättää väliin, mutta jos näin käy, korvaa ateria proteiinijuomalla tai -patukalla (vähähiilihydraattinen).\n* Ruokavalion lisäksi olisi hyvä käyttää monipuolista monivitamiinivalmistetta ja magnesiumlisää.\n* Päivällinen on tarkoitettu syötäväksi liikuntasuorituksen jälkeen.\n* Ensin nautitaan palautusjuoma ja sitten ruoka puolentoista tunnin sisään harjoittelusta.\n* Dieetin kesto on kuusi viikkoa, ja se on tarkoitettu uuden elämäntavan aloitukseksi, jotta kesän epäterveelliset tavat jäävät kauas historiaan.\n* Liikunnan määrä riippuu lähtötasosta ja lähtökunnosta. Laihdutus vie lihasmassaa, joten liikunta on tärkeää.\nA* loittelijalle riittää 30-45 minuutin tasasykkeinen kävelylenkki kolme kertaa viikossa. Jos elämäntaparemonttia haluaa jatkaa, kunnon parantuessa lenkin kestoa pidennetään 45-60 minuuttiin.\n*Hengästyttävää liikuntaa kuntosalin lisäksi olisi hyvä olla 3-5 kertaa viikossa 45-60 minuuttia.\n30-45 g kaurahiutaleita\n10 g lesitiini-rasvahappovalmistetta\n2 kpl Omega 3 -kapseleita\n100-150 g kalaa, broileria tai vähärasvaista naudanlihaa\n25 g raejuustoa\n1 vähähiilihydraattinen proteiinipatukka (alle 10 grammaa imeytyvää sokeria per patukka) tai proteiinijuoma tai rahkapurkki + marjoja\n100 g kalaa, broileria tai vähärasvaista naudanlihaa\n30-50 g pastaa tai riisiä tai 150 g-250 g perunaa\ntai 1-3 palaa täysjyväleipää\nReilusti vapaavalintaisia vihanneksia\n250 g maitorahkaa /\n250 g munanvalkuainen\n10 g kuituvalmiste\n15 g lesitiini-rasvahappovalmistetta tai 2 kpl kananmunankeltuainen tai\n15 g oliivi- tai kookosöljyä\nKeittämisen voi vaihtaa myös paistamiseksi, jos käyttää teflonpannua, jolloin paistamiseen ei tarvita rasvaa. Hiutaleiden, riisin ja vihannesten painot ovat kuivapainoja ennen keittämistä.\nMiesten annokset ovat kolmanneksen suurempia.\nOlen mitoiltani nippa nappa normaalin rajoissa (168 cm, 69 kg) ja painaisin kyllä sata kiloa,\njos söisin noin paljon kuin täällä kehoitetaan. Päivittäinen kalorimääräni on tuhannen tienoilla\n(pidän melko tunnollisesti ruokapäiväkirjaa) ja sillä pysyn juuri ja juuri näissä mitoissa. Joskus\npitää paastota muutama päivä. Enkä valehtele.\ntuo karppaaminen sanoi: ↑ Näytä alkuperäinen viesti\nHömppänä sitäkin kokeillut, hyvin vähillä hiilareilla. Olo oli kuvottava, eikä painokaan lähtenyt alas, alun nesteiden jälkeen. Jossain määrin hyväkarppaus asia erikseen, mitä vikaa on rukiissa ja täysjyvissä, puurossa yms. Munuaiset ottaa nokkiinsa liiasta proteiinista, jota tulee väkisinkin liikaa karpatessa. Ihan älytöntä ääripäätä heittää tuollaisia kommentteja.\nMinä olen samaa mieltä, että ruokavalio pitää olla monipuolinen ja karppaminen on muoti villitys, joka tuli ja meni ohi saman tien... En ketään nähnytkään laihduttanen sillä... Kokeilin itsekin, ei muuta kun suolisto tukkoon.... Luonnolisesti ihmiselle kuuluu kaikki, poteiinit ja hilyhidraatit ja rasvat...\njuuhan sanoi: ↑ Näytä alkuperäinen viesti\nOlen aina ollut normaali painoinen 158 /58-60 kg.\nPäätin laihtua, ne 8 kiloa jotka sain kestänyt jokapäiväsellä sauvakävelyllä ja pisteiden määrän (18) laskettuna puoli vuotta! Ja olin silloin 36 ja kävin töissä ja tein kaikki mahdolliset laihtumisen edestä... Alkot, karkit, ym oli kokonaan pois silloin... Se vain kestää, ei paino nopeasti putoa kaikilla ja jos ei ole liian ylipainoinen,se kestää...\nNyt melkein 49... ja vähän tullut kiloja takaisiin (2kg) ja en tiedä, kuinka saan sen taas pois, kun väsyttää jo...\nkunhan ajattelin Vierailija\ntoimii.. sanoi: ↑ Näytä alkuperäinen viesti\nOnko tuo ruokavalio oikeasti terveellinen ja laihduttajalle sopiva?\nMukana on niin makeutusaineella makeutettua keittoa kuin protiinipatukoitakin.\nTuo kuituvalmiste, jota varmaan olisi tarkoitus käyttää, koska se on dieetinlaatijan tarjoama, on kyllä huippu.\nFiber by Jutta G kuituvalmiste 300 g - GoFitness\nRavintokuitua (79%) maissista, psylliumin kuoresta ja inuliinista yhteensä 13 g. Papaiinia 500 mg.\nMihin tarvitaan maissia????\nInuliini aiheuttaa monille vatsavaivoja, miksi siis syödä sitäkään?\nParas on kuitenkin tämä:\n"Muistathan nauttia päivän mittaan runsaasti vettä yhdessä terveellistä ja konipuolista ruokavaliota! " Eli mikä on konipuolinen ruokavalio? Ei anna tuotteesta lutettavaa kuvaa.\nMiksi käyttää jotain maissiseosta; maissihan on tunnetusti paljosti geenimuunneltuakin, kun voi käyttää ihan pelkkää psylliumia ja edullisemmin. CocoVi :: Psyllium\nNo, käyttää kuka käyttää. Itse en saattaisi syödä tuollaista määrää kaurahiutaleita. Siinä olisi niin ähky ja hiilariväsy, ettei mitään tolkkua. Vaan voihan tuosta poimia ne itselle sopivat osat, jättää vaan turhat hiilarit pois.\nkunhan ajattelin, 28.08.2014\nalenec Uusi jäsen\nLaihdutuslääke - http://fi.thermacuts.com Olen syönyt garcinia cambogia plussaa kaksi kuukautta, ja täytyy sanoa, että olen enemmän kuin tyytyväinen tuloksiin. Olen pudottanut yli 5 kiloa, enkä ole muuten joutunut paljoa muuttamaan ruokavaliotani tai liikunnan määrää. Ihana ravintolisä!!!! Oloni on mitä mahtavin\nIP sanoi: ↑ Näytä alkuperäinen viesti\nTaisi jäädä peruskoulukin väliin sinulta. Myötähäpeän puolestasi, itse näköjään et osaa. :/ :/\nKaikki kirjoittajat tuntuu olevan liikkujia ja hoikkia jo valmiiksi... Hyviä ruokavalioita kyllä mutta tälläisen oikeasti lihavan ihmisen joka ei vaan jaksa liikkua tai on niin kipeät nivelet ettei huvita on vaikea vaan samaistua noihin. Se on harmi. Kun jostain löytyisi vielä ohjeet millä hitolla sen painon saa pysymään sitten alhaalla kun itse koko elämäni jojoan. Saan noilla ruokavalioilla aina pois paljon kiloja ja sitten ne tulee takaisin. Taas surkeena koitan etsiä elämänmuutikseen apuja..


.:: Peitetyt Kasvot::.\nORIIT --- TAMMAT --- KASVATIT --- KILPAILUT --- ESITTELY --- HOITAJAT --- VIERASKIRJA --- MAILAA\n.:: Peitetyt Kasvot ::.\n»» TERVETULOA ««\nTalli myydään ajan puutteen takia. Pidän itselläni joitakin hevosia, sillä virtuaalihevostelua en tahdo lopettaa. Kaikkien myytävien hevosten perässä on ilmoitus siitä, että hevoset myydään. Hevoset eivät siis tule tallin mukana. Lähetä vapaamuotoinen ostotarjous vieraskirjaan tai mailiin. Toki tallin ostaja voi ostaa itsellensä hevosiani. Ne hevoset, jotka olen ostanut muilta lähtevät kasvattajille, mikäli he ne haluavat ottaa takaisin.\nKAIKKI HEVOSET, JOIDEN SIVUT EIVÄT ENÄÄ TOIMI, OVAT SIIRTYNEET PARATIISIN YKSITYISEEN OMISTUKSEEN TÄNNE --> Paratiisittaren hevoset KAIKKI MUUT HEVOSET SIIS MYYTÄVÄNÄ!!!\n»» LASKURIT ««\nLaskurit asennettu 12. tammikuuta 2004\n»» PÄIVITYKSET ««\nYleisiä päivityksiä :D Myydään kaikki torinhevoset, paitsi Peitetty Antti. Myös myynnissä Falle ja Sanadik. ^^\nPahoittelen päivityskatkoa... *koulujuttuja liikaa :|* Nyt kuitenkin uusia hevosia ja eiköhän varsojakin ole tulossa taas pian :D\nPäivittelin hevosten sivuja ja korjailin mailimokan. Osallistuin kisoihin ja lähetin rekisterihakemuksen kaikista arabeista VAHY:yn sekä lähetin sinne myös tiedon siitä, että tallimme kasvattaa arabeja. Kattellaa ehtiikö tässä vielä jotain muuta.\nUusia hevosia ja kisaajia. Erilaista touhua hevosten kanssa ja kasvattien myyntiä.\nTalli sai ekan hoitajan! Kisoihin mahtuu vielä jonkin verran kisaajia, joten kaikki äkkiä mukaan :) Varsoja syntyi pari päivää sitten, mutta unohdin laittaa päivityksiin. Hoitajille sivu ilmeistyi... Kenties vielä tulee tänään uusia hepoja.\nUusia kisaajia, astutuksia, uusia hevosia.. kasvatit sai sivuja... yms.\n22. helmikuuta 2004\nAstutuksia, pikiksiä, kisoja ja uusia osallistujia kisoihin. Vauhdikas päivä. :)\nUusi hevonen. Avajaiskisojen sivut. Joillekkin hevosille luonteet.. (niille joilta se vielä puuttui.) Lisäksi myytiin jälleen yksi kasvatti.\nVarsat sai sivuja...\nSivut vihdoin taas täysin päivitetty. Uusia hevosia. Käykääs katsomassa. Pian varmaan kilpailutkin tulossa tänne näin.\nUusia varsoja ja muutaki. :)\nUusia hevosia. Kaikkea kivaa. Katselkaa. :P\nUusia hevosia, Unelle sivut. Kisatuloksia ja muuta mukavaa. Molemmat torinhevoskasvatit varattuina. :)\n31. tammikuuta 2004\nVarsoja syntyi kolme kappaletta. :) Kaikki niistä on myynnissä. Ja pian tulee lisää... Kisa tuloksia. Sivujen päivitykset nyt vähän katkeilee, kun kone ei kunnossa.\nKisojen tuloksia. Falle astui Dannin, Snow Arbalyran ja Antikan. Ensimmäiset tilausvarsat tilattu. :)\n17. tammikuuta 2004\nOlen tässä välissä hommat jonkun verran lisää hevosia ja tehnyt muut sivut loppuun. Lisäksi meillä on nyt yhteistyökumppani ja oma seura. Olemme osallistuneet kisoihin ja toiminta alkaa pikku hiljaa päästä vauhtiin.\nAloitin tekemään tallin sivuja. Katsotaan mihin nyt ehditään tänään. Sivut ovat vielä todella pahasti kesken. Toivottavasti viihdytte seurassamme.


Fundatia Speranta, Romania\nVuonna 1996 perustettu Fundatia Speranta huolehtii Bukarestin läheisen Bercenin maakunnan koirista. Tarhalla on jatkuvasti keskimäärin 1000 koiraa. Säätiön johtokuntaa ei tarhalla juuri näy, mutta vanharouva Joana Pretorian pitää huolta siitä että koirat saavat resurssien mukaan parasta mahdollista hoitoa. Teräsmummo on antanut viimeiset 20 vuotta elämästään eläinten auttamiseen.\nTarhalla ei ole sähköä eikä vesijohtoa. Vettä saadaan pumpattua generaattorilla kerran päivässä. Talvisin koiria paleltuu kuoliaaksi, koska osa niistä on häkeissä ulkona ilman minkäänlaista suojaa. Brigitte Bardotin säätiö avustaa tarhaa sillä ehdolla että koiria ei lopeteta, sen takia jotkut koirista kuolevat kylmään ja nälkään.\nRuoasta on pula. Sitä saadaa lahjoituksena elintarvikeliikkeiltä ja teurastamoilta; joskus säätiö ja yhteistyökumppanit myös toimittavat tarhalle kuivaruokaa. Ruokaa ei kuitenkaan ole tarpeeksi.\nTarhalla on yhteistyösopimus bukarestilaisen eläinlääkärin kanssa. Kaikki sairaat koirat pyritään hoitamaan. - Rokotukset eivät kuitenkaan ole tärkeysjärjestyksessä ensimmäisenä ja pennuista suuri osa kuolee parvoon.\nTarhalla vapaaehtoisena työskennellyt suomalainen Tuija Näivä kertoo, että vaikka tilanne vaikuttaa toivottamalta, valopilkkujakin joskus on. Liikenneonnettomuudessa toisen takajalkansa menettänyt ja vuosikaudet tarhalla majaillut Dia-tyttö pääsi hyvään kotiin Saksaan paikallisen koira-aktiivin luo. Uusi omistaja aikoo hankkia Dialle proteesin Animal Planetin malliin.\nSperanta moare ultima! - eli toivo kuolee viimeisenä, toteaa Tuija.\nKoirapakolaiset toivoo voivansa ottaa Bercenin tarhan uudeksi kohteekseen seuraavalla keräyskaudella.


Vastuullisuus - Amiko Care\nEdistämme sosiaali- ja terveysalan työperäisen maahanmuuton vastuullisuutta ja eettistä toimintaa asettamalla omassa toiminnassamme riman erittäin korkealle.\nHoiva- ja hoitoalan kansainvälisiä rekrytointeja läpinäkyvästi, luotettavasti ja eettisesti\nToimimme läpinäkyvästi, luotettavasti ja eettisesti. Meidän työmme laadusta riippuu myös monen hoiva-alan ammattilaisen työelämän ja elämän laatu, siksi suhtaudumme vastuuseemme vakavasti.\nAmiko on Henkilöstöpalveluyritysten liiton (HPL) jäsen ja sitoutuneet Henkilöstöpalvelualan ulkomaisten työntekijöiden rekrytoinnin pelisääntöihin. Emme peri rekrytoiduilta esimerkiksi maksuja ja varmistamme, että myöskään yhteistyökumppanimme eivät tee niin.\nKehitämme toimintaamme jatkuvasti, ja yrityksen johto ja henkilöstö ovat sitoutuneet kehittämään toimintamme laatua soveltamalla kehityksessä kansainvälistä standardia, ISO 9001 -laadunhallintajärjestelmää.\nToiminnassamme otamme huomioon myös myös Euroopan julkisten palvelujen ammattiliittojen keskusjärjestön (EPSU) ja sairaalasektorin työnantajaliiton (HOSPEEM) maiden välisen eettisen rekrytoinnin keskeiset periaatteet.\nTasa-arvoinen ja syrjimätön työelämä\nOlemme sitoutuneet tasa-arvoiseen ja syrjimättömään työelämään. Vaadimme myös asiakkailtamme ehdotonta sitoutumista syrjimättömyyteen. Tämä tarkoittaa, että Suomessa terveydenhuoltoalalla työskentelevillä työperäisen maahanmuuton kautta Suomeen saapuneilla maahanmuuttajilla on oikeus oikeudenmukaiseen kohteluun ja turvalliseen ja terveelliseen työympäristöön.\nKäytännössä tämä tarkoittaa muun muassa samoja työehtoja ja -olosuhteita, sosiaalietuuksia ja ammatillisia velvoitteita kuin vastaavassa ammatillisessa asemassa ja tehtävissä toimivilla Suomen kansalaisilla.


2004011566 - Taloussanomat - Ilta-Sanomat\nElisa teki tulosta, Nokia nousi yli 12 euron\nHelsingin pörssissä edettiin vilkkaan tulospäivän kunniaksi loivassa nousussa. Toimialoista telekommunikaatio kiisi kärjessä Nokian ja mainion tuloksen esittäneen Elisan vetämänä. Metsä jäi laskuun.\n– Elisan tulos ylitti sekä markkinoiden että yhtiön omat ennusteet, kun mainoseuroja kului syksyllä odotettua vähemmän. Peli kuitenkin kovenee jälleen joulua kohden, Mandatumin analyytikko Esa Hirvonen huomautti.\nElisa päätti prosentin koholle 11,34 euroon käytyään korkeimmillaan 11,65 eurossa. Elisan tulos ja kannattavuus paranivat selvästi heinä–syyskuussa. Loppuvuonna kannattavuutta rasittavat kuitenkin kausiluonteiset kustannukset, kuten joulumarkkinointi. Osinkoa Elisa aikoo jatkossa jakaa noin 40–60 prosenttia nettotuloksesta.\nElintarvikeyhtiö HK Ruokatalo vajosi heti aamusta. Yhtiöllä käytiin kauppaa ensimmäistä päivää ilman oikeutta uusmerkintään. Iltapäivällä yhtiö kertoi lisänneensä omistustaan puolalaisessa lihateollisuusyrityksessä Sokolowissa.\nNokian kurssi nousi yli 12 euron eli korkeimmilleen sitten heinäkuun romahduksen. Saksalainen operaattori T-Mobile ottaa käyttöön Euroopan ensimmäisen kaupallisen PoC-pikayhteyspalvelun. Toimittajana on Nokia.\nMerimoottoreita ja voimaloita valmistavan Wärtsilän kurssi hiipui kaupankäynnin lopussa miinukselle. Wärtsilän tulos nousi ja liikevaihto laski heinä–syyskuussa vuotta aiemmasta. Kannattavuuttaan parantanut Wärtsilä palkitsee omistajiaan ylimääräisellä yhden euron osingolla. Lisäksi yhtiö aikoo toteuttaa rahastoannin.\nOKO painui yli kolme prosenttia 10,05 euroon. Koko alkuvuoden liikevoitto supistui 27 prosenttia, vertailukelpoinen tulos kuitenkin parani. Koko vuoden liikevoitto pysynee viime vuoden tasolla. Lisäosinkoa OKO maksaa 0,30 euroa osakkeelta.\nMetsäyhtiöistä Stora Enso ja UPM jäivät prosentin laskuun. Stora Enso perustaa yhteisyrityksen Kiinaan, ja UPM lakkauttaa Aureskosken-sahan sekä Kuopion ja Viialan vaneritehtaiden toiminnan. UPM:n väki vähenee 672 henkilöllä.\nKoneyhtiö Metson tulos parani niukasti voitolliseksi heinä–syyskuussa, mutta jäi odotuksia pienemmäksi. Myös liikevaihto supistui hieman. Koko vuoden liikevoitosta yhtiö odottaa viime vuotta parempaa, vaikka markkinatilanne pysyy epävarmana. Metson nousu jäi puoleen prosenttiin.\nMuista tulosparantajista tuotantoautomaatiota elektroniikkateollisuudelle valmistava PMJ automec painui viiden prosentin laskuun, kun taas Marimekko, kiinteistösijoittaja Sponda, ja taajuusmuuttajia valmistava Vacon halpenivat vajaan prosentin.


Relion - Taloushallinto ja tilitoimisto - Imatra ja Lappeenranta - Netvisor - Relion - Taloushallinto ja tilitoimisto - Imatra ja Lappeenranta\nNetvisorilla seuraat yrityksesi taloutta reaaliaikaisesti\nMiksi valita Netvisor ja Netvisoria käyttävä tilitoimisto?\nNetvisor on kotimainen taloushallinnon järjestelmä, joka sopii erityisesti pienten ja keskisuurten yritysten taloushallinnon tarpeisiin laskutuksesta palkanlaskentaan ja matkalaskuista raportointiin.\nNetvisoria voi käyttää suoraan koneen selaimella, jolloin käytössä on aina ohjelmiston uusin versio, eikä vaivalloisia päivityksiä tarvita. Netvisorin mobiiliapplikaation kautta yrityksen asiat hoituvat kätevästi myös liikkeellä ollessa.\nNetvisor on toimiva luotettu palvelu, jolla on jo yli 20 000 asiakasta. Pilvipalvelun kaikki data säilytetään palvelimilla Suomessa, joten myös tietoturva on korkealla tasolla.\nNetvisor vapauttaa yrittäjän aikaa olennaiseen\nTaloushallinnon automaatiolla voi säästää tuntuvasti aikaa. Laskujen lähettämisen ja muiden rutiinitehtävien automatisointi vapauttaa yrittäjän aikaa olennaiseen.\nNetvisor muokkautuu yrityksen tarpeisiin ja mahdollistaa sekä kevyemmän että kokonaisvaltaisemman taloushallinnon automatisoinnin. Monipuoliset integrointimahdollisuudet esimerkiksi verkkokauppaan tai varastointiohjelmaan tekevät siitä kokonaisvaltaisen toiminnanohjausjärjestelmän, jossa kaikki oleellinen tieto on helposti saatavilla yhdestä paikasta.\nAjankohtainen tieto on oikeiden päätösten perusta. Netvisorissa kaikki yritykselle tärkeät luvut ovat aina saatavilla reaaliaikaisesti. Etusivun näkymän saa muokattua mieleisekseen niin, että tärkeimmät tiedot ovat nähtävissä yhdellä vilkaisulla vaikkapa tien päällä. Järjestelmästä saa myös ajettua näppärästi ulos erilaisia raportteja.\nNetvisorissa tietoa on myös helppo jakaa reaaliajassa eri osapuolten välillä. Työntekijät voivat esimerkiksi syöttää kuitit ja hyväksyä ostolaskut suoraan järjestelmään, josta ne siirtyvät automaattisesti kirjanpitoon.\nTilitoimiston kanssa jaettu näkymä varmistaa, että sekä yrityksellä että kirjanpitäjällä on aina käsillä tuorein mahdollinen tieto päätösten tueksi. Automaation myötä myös kirjanpitäjän aikaa vapautuu rutiinitehtävistä yrityksen liiketoiminnan tukemiseen ja päätöksissä neuvomiseen. Myös tilintarkastus voidaan hoitaa suoraan Netvisorissa antamalla tilintarkastajalle pääsy järjestelmään.\nKatso videolta Netvisor-ohjelmiston yleisesittely sisältäen mobiilitoiminnot.\nValitse tilitoimistoksi Netvisor Premium Partner\nOn tärkeää, että tilitoimistosi osaa hyödyntää valitsemaasi taloushallinnon järjestelmää mahdollisimman tehokkaasti ja tarjota neuvoa ongelmatilanteissa tai kun kasvun myötä tarvitaan uudenlaisia ominaisuuksia.\nRelion on Netvisorin Premium Partner. Se tarkoittaa, että yrityksesi saa käyttöönsä koulutetut ja sertifioidut Netvisor-osaajat, jotka tuntevat järjestelmän perinpohjaisesti.


Queen of Riches: Muinaisen Egyptin 117 649 tietä voittoon! | William Hill\nEgyptin seikkailut odottavat ainutlaatuisessa Queen of Riches -slotissa - Upea kuningatar voi johdattaa sinut voittoihin!\nQueen of Riches -peli - Niin monia polkuja niin kovin moniin voittoihin!\nEgyptin taikarullat Queen of Riches -slotissa\nQueen of Riches -peli on ainutlaatuinen ja lumoava slotti Big Time Gaming -pelikehittäjältä. Samalla kun matkaat pelin matkassa muinaiseen Egyptiin, pääset tutustumaan myös kiehtovaan Kuningattareen sekä slotin täysin hillittömään 117 649 voittolinjaan, bonuksiin ja fantastisiin, erikokoisia symboleita näyttäviin ja kloonautuviin rulliin! Egypti-aiheisia pelejä on monia muitakin, mutta tämä pelihelmi erottuu monista sloteista omaperäisyydellään ja upeilla ominaisuuksillaan! Jos olet valmis seikkailulle menneisiin aikoihin, ota askel kohti Kuningattaren aarteita - Queen of Riches on jo valmiina!\nQueen of Riches -pelin erikoiset rullat!\nKun Queen of Riches -slotti aukeaa, huomaat pelin kultaisen taustan, joka hohtaa upeasti koristeineen pelin rullien sivuilla ja taustalla. Taustamaisemaa vartio kaksi koirahahmoa. aeteen asettuu pelin 6 rullaa, joille voi ilmestyä jopa 7 symbolia. Slotissa tulevat tutuksi sen Egypti-aiheiset symbolit, kuten vihreä Horuksen silmä, punasiipinen auringon jumala, sininen pillerinpyörittäjä sekä pyramidi. Alemman voittoluokan symboleina pelissä on korttipakan värikkäät symbolit A, K, Q, J, 10 ja 9. Aina kun saat pelin rullille 2 tai useamman identtisen symbolin voitokkaaseen asetelmaan, tiedossa on voitto. Koska symbolit voivat olla erikokoisia ja pelinäkymä eroaa perinteisestä hedelmäpeliasetelmasta, voisi kuvitella, että slottia on hankala pelata, mutta näin ei suinkaan ole asian laita! Queen of Riches on erittäin hauska, viihdyttävä ja suoraviivainen pelattava! Pelin Megaways-ominaisuus, jossa jokainen pyöräytys tarjoaa eri määrän voittomahdollisuuksia, on todella mielenkiintoinen, ja koska voittolinjoja voi olla tarjolla jopa yli satatuhatta, tämä slotti palkitsee pelaajiaan voitoilla varsin usein. Huikea tämän pelin lisä on myös se, että jokaisella pyöräytyksellä 2 - 6 rulla kloonautuu samoja symboleita näyttäviksi, ja tämän myötä voittavia yhdistelmiä pääsee muodostumaan tasaisella tahdilla. Kaunis Kuningatar on tämän slotin wild-symboli, ja hän korvaa rullille saapuessaan kaikki muut symbolit. Seuraa hänen liikkeitään kasinolla siis tarkasti niin peruspelissä kuin bonuskierroksillakin! Queen of Riches -pelin takaisinmaksuprosentti on 96.7%, eli Kuningatar jakaa aarteitaan avokätisesti!\nKuningattaria koko rullien korkeudelta!\nAivan siltä varalta, että Queen of Riches -slotin 117 649 voittolinjaa ei riitä, tämä kekseliäs slotti on maustettu mahtavalla bonus-ominaisuudella nimeltään ”Full Reel Wilds”. Tässä bonuksessa itse lumoavan kaunis Kuningatar ilmestyy rullalle, ja parhaimmassa tapauksessa täyttää koko rullan lattiasta kattoon - siis kaikki rullan seitsemän symbolipaikkaa. Hän tuo tullessaan myös lisäkertoimia, jotka voivat olla 1 - 7 kertaisia, ja nämä boostaavat villien symbolien arvoa entisestään! Eikä siinä vielä kaikki: rullien kloonautuminen Reel Clones -toiminnon kautta voi tapahtua myös Kuningattaren rullille ilmestyessä. Huikeaa!\nTarraa kiinni kuningattaren jättipottiin!\nQueen of Riches -peli tarjoaa lukuisia, rikkauksiin vieviä voittoja. Tästä slotista voi napata monia maltillisen kokoisia voittosummia, mutta onpa Egyptin maisemissa tarjolla sellaisiakin potteja, että oksat pois! Sattumanvaraisesti aktivoituvan ”Reel Clone” -ominaisuuden myötä rullat voivat kloonautua niin peruspelissä kuin bonusosiossa, ja tämä jos mikä on omiaan tuomaan sinulle kuninkaalliset voitot kotiin! Suuntaa siis matkalle muinaisiin maisemiin ja kotiudu Kuningattaren luota massiivisten kultasaaliiden kera!


Verotiedot salaisiksi? — JuhaniVehmaskangas\n30.10.2018 13:56 Juhani Vehmaskangas 3 kommenttia\nEnemmistö suomalaisista on sitä mieltä, että nykyisin julkiset verotiedot pitäisi salata - miksi?\nItse näkisin, että yhteiskunnan pitäisi pyrkiä jopa nykyistä suurempaan avoimuuteen ja sen vuoksi julkistaa jopa kaikkien palkkatiedot, tehtyine ylityötunteineen. Menettely mahdollistaisi palkkojen vertailun - sen seuraamisen, että samasta ja samanarvoisesta työstä kukin tekijä saisi myös oikeasti samansuuruista palkkaa.\nVerotietoja ei siis missään nimessä pidä salata nykyistä enempää vaan tulotietojen julkisuutta on laajassa mittakaavassa lisättävä!\nJuha Kuikka 30.10.2018 14:28\nJokaisella on oikeus omaan intimiteettisuojaansa. Haluaisitko myös potilastiedot avoimiksi jokaisen kohdalla kaikesta mahdollisesta? Ja vaikka haluaisit, etkö ymmärtäisi, että monilla on syitä olla niin haluamatta?\nKyllä tulotkin ovat jokaisen henkilökohtainen asia tietyssä mielessä. Jos kaikki haluttaisiin levittää koko yhteiskunnan kaikkien yksilöiden tarkasteltavaksi (kuten mainitsit ylityötunteineen j.n.e.), niin seuraava askel olisi sitten GPS seurannan tapainen reittiseuranta, joka myös olisi jokaisen tarkasteltavissa kaikkien kansalaisten kohdalta.\nJuhani Vehmaskangas 30.10.2018 14:33\nVaikka kaikkien tulotiedot (rehellisistä tuloista) olisivat julkisia niin ei potilastietojen tms. tietojen tarvitsisi julkisia olla.\nPaljonko sinä tienaat/kk?\nKysymykseni pohjaa ajatukseen, että jos on omasta mielestään palkkansa ansainnut niin sen kehtaa kyllä kertoa.\nOmissa tienisteissäni ei tällä hetkellä ole kehumista mutta paras tuntipalkkani on ollut 250mk/tunti.\nPekka Mansala 30.10.2018 21:39\n"Itse näkisin, että yhteiskunnan pitäisi pyrkiä jopa nykyistä suurempaan avoimuuteen...".\nEiköhän tuossa olisi riittävästi syitä lisätä tietoa ja avoimuutta.\nSalailu ja korruptio eivät ole ehtyvä luonnonvara.


IPv6 päivä 8.6.2011… siis mikä? | Optek.blogi 2.0\nIPv6-termissä IP tulee sanoista Internet Protocol, joka tarkoittaa tekniikkaa, jonka päällä tavanomainen internetliikenne liikkuu verkossa. Vaikka käyttäjät ovat tottuneet kirjautumaan palveluihin domainnimillä (kuten www.osoi.te), niin itse verkon tasolla liikenne ei liiku näillä nimillä, vaan ikäänkuin netin omilla “puhelinnumeroilla”; nettiä selaavan ihmisen käyttämä tietokone kysyy ensin nimipalvelimelta mihin www.osoi.te osoittaa – ja saa vastaukseksi esimerkiksi IPv4-osoitteen 127.0.0.1 – minkä jälkeen käyttäjän nettiselain lähettää halutun pyynnön tuohon osoitteeseen; netissä koneiden välinen liikenne menee siis näihin numeroihin perustuen. (yllämainittu esimerkkidata muutettu kuvitteelliseksi, toim.huom.)\nNykyisessä numeroinnissa pullonkaulana on se, että tällä hetkellä käytetyn IPv4:n (IP:n versio 4) vapaat numerot (joita on 2 potenssiin 32 eli reilu neljä miljardia) ovat loppumassa – itse asiassa operaattoreille jaettavaksi allokoidut vapaat osoitteet ovat jo loppuneet osissa Aasiaa. Näin julkisia osoitteita ei pian riitä enää kaikille uusille internettiin liitettäville laitteille. Tätä ongelmaa ratkomaan on kehitetty uudempi IPv6 -protokollaversio, jossa mahdollisten osoitteiden määrä on kasvatettu 32 bitin sijaan 128 bittiin (3.4 x 10 potenssiin 38, eli yli 340 sekstiljoonaa!) – tämän pitäisi riittää jo pidemmäksi aikaa, vaikka jokainen yksittäinen esine saisi oman nettiosoitteen. (Ennenkuin joku purnaa kommenteissa, että IPv4:n varaan saadaan lisää laitteita mm. osoitteenmuunnoksen – eli NATin – avulla, niin myönnetään että saa; mutta kaikki netin toiminnallisuudet tai etenkään palvelujen tarjoaminen ulospäin NATin takaa ei olekaan yhtä yksinkertaista kuin aidoilla julkisilla osoitteilla).\nMonet uudet käyttöjärjestelmät, kuten modernit Windows, OSX ja Linux-versiot, tukevat jo IPv6:ta, ja esimerkiksi Googlen haku ja YouTube ovat tukeneet IPv6:ta jo pidemmän aikaa. Ongelmaksi muodostuukin se, että usein IPv6:n asetuksia ei ole erityisemmin säädetty niin itse käyttäjän kuin monien palveluntarjoajien tai verkko-operaattorienkaan osalta. Tällöin esimerkiksi IPv6:ta hyödyntävien palveluiden sivut saattavat jäädä näkymättä, tai latautua huomattavan hitaasti. Ensihoidoksi mahdolliseen pätkimiseen riittänee esimerkiksi IPv6:n raksiminen pois oman koneen verkkoasetuksista – mutta jatkoa ajatellen olisi hyvä myös vinkata ongelmista eteenpäin, esim omalle mikrotuelle, jotta mahdollisia ongelmakohtia saataisiin jotenkin jäljitettyä, sillä IPv6:n laajempi käyttöönotto tullee eteen ennemmin tai myöhemmin.\nYhteenvetona sanottakoot, että IPv6:sta on puhuttu ylläpito- ja verkkopuolella vuosia, mutta nyt kysymys alkaa tulla entistä ajankohtaisemmaksi. Yhä useampien mobiililaitteiden halutessa nettiosoitteita on IPv4-osoiteavaruuden loppuminen lähestymässä, ja niin verkon kuin sen palveluidenkin IPv6-tuen huomioiminen alkaa oikeasti tulla tärkeäksi. Kotimaisista internet-operaattoreista mm. korkeakoulujen käyttämä Funet tukee IPv6:ta. HY:ssä yritämme panostaa tähän ongelmaan mm. ottamalla videoneuvottelusillan IPv6-tuen käyttöön, ja koeajamalla IPv6-toiminnallisuutta entistä aktiivisemmin muissakin palveluissa resurssien mukaan.\nMaailmanlaajuisen IPv6-päivän 8.6.2011 virallinen sivusto – http://www.worldipv6day.org/\nCSC:n mainio suomenkielinen katsaus IPv6:sta – http://www.csc.fi/csc/julkaisut/tieteentietotekniikka/2010/1/IPv6\nThis entry was posted in Linux, Mikrotuki, Videoneuvottelu and tagged ipv6 by Sami Andberg. Bookmark the permalink.\n3 thoughts on “IPv6 päivä 8.6.2011… siis mikä?”\nSami Andberg on 6.6.2011 at 18:57 said:\nKirjoittelen IPv6-kokemuksia videoneuvottelun osalta myöhemmin lisää, kun niitä on omakohtaisesti karttunut. Nettihuhujen mukaan Tandbergin MXP-sarjalaisilla laitteilla IPv6:n pitäisi toimia IPv4:n kanssa rinnakkain, ja Tandberg/Ciscon uudemmilla C-sarjan laitteilla IPv4 ja IPv6 ovat valinnaisia, eli tuon voi vaihtaa tarpeen mukaan. Lifesizekin oli saatu jo jossain toimimaan. Muista en vielä ole kokemuksia huomannut.\nMari Miranto on 8.6.2011 at 8:21 said:\nKiitos, Sami! Tekstisi oli selkeästi kirjoitettu ja todella selvensi, mikä tämä IPv6 on.\nSami Andberg on 9.6.2011 at 0:12 said:\nKiitoksia kiitoksista 🙂 Ihmettelin tosiaan maanantaina kun asiasta ei tuntunut juuri missään juttua olevan, joten kirjoittelin tuon. Ja huvittuneena sitten tiistaina ja keskiviikkona katsoin kun vastaava teksti nousi esiin monissa eri paikoissa. Hesarin 7.6. tiedesivulla julkaistu juttu oli jopa hämmentävän samanlainen…\nKivasti sujui IPv6-päivä ainakin yliopistolla, kytkettiin uusia juttuja toimimaan tuon varassa (ja saatiin jopa toimimaan siis). Osallistuttiin myös yllämainittuun videoneuvottelukonferenssiin IPv6:tta käyttäen ottaen yhteyksiä mm. Sloveniaan ja Ohioon, eli kansainvälisestikin IPv6 tuntui toimivan kivasti. Miinuksena onkin sitten se, että IPv6-numeron kirjoittaminen soitto-osoitteeksi vaatii sen pituuden vuoksi huomattavasti enemmän näppäilyä kuin perinteisten IPv4-osoitteiden kirjoittelu… 😛


Rolla casino sulki ovensa tammikuussa 2021. Suosittelemme seuraavia casinoita Rollan ystäville: Rolla kasino on vuonna 2018 aurinkoisella Maltan saarella perustettu…\nSuosituimmat kolikkopelit casinolla: Rolla\nRolla casino sulki ovensa tammikuussa 2021. Suosittelemme seuraavia casinoita Rollan ystäville:\nRolla kasino on vuonna 2018 aurinkoisella Maltan saarella perustettu nettikasino. Tämä kasino tarjoaa korkealaatuisen pelialustan kaiken tasoisille pelaajille ja sivuston nuoresta iästä huolimatta se on täysin kilpailukykyinen suurempien sivustojen kanssa. He ovat ottaneet tehtäväkseen murtaa perinteiset muotit ja teesit, jotka yleisesti ohjaavat nettikasinoiden toimintaa. He halusivat luoda maailmanluokan nettikasinon, joka on käyttäjäystävällinen ja vaivaton käyttää, jossa pelaaminen on mukavaa.\nItse kasino sivusto on rakennettu ja varustettu parhaalla mahdollisella tekniikalla. Rollan taustalla toimivat henkilöt toivovatkin, että jokainen pelaaja saa sivustolla ainutlaatuisen pelikokemuksen. Rekisteröitymisen jälkeen Rollan maailma avaa pelaajilleen nopeasti pääsyn peleihin, kattavaan asiakaspalveluun sekä totta kai myös etuihin joita se asiakkailleen tarjoaa.\nKasino tarjoaa pelaajilleen yli 500 tarkkaan valittua peliä, yli 15 tunnetulta pelintuottajalta. Kasinon mottona toimii aina laatu ennen määrää. Lisäksi he tarjoavat pelaajilleen mobiilipuolen, jotta pelaaminen matkallakin onnisuisi helposti. Kukapa 21. vuosisadalla jaksaisi liimautua työpöytään taikka läppärin ruutuun. Tästä syytä luvassa on myös liikkuvia pelikokemuksia.\nRolla pitää huolen myös pelaajien turvallisuudesta ja se onkin yksi heidän elinehtonsa. He ovat toimineet sen mukaan, että kaikki tietosi pysyvät turvassa. Lisäksi kasinolta löytyvät Maltan lisenssit, mikä tarkoittaa, että Maltan viranomaiset valvovat kaikkea kasinolla tapahtuvaa toimintaa. Lisäksi tämä innovatiivinen onlinepeliyhtiö löytyy listattuna Oslon pörsiin, joka itsessään on saavutus sekin.\nRolla kasino lyhyesti\nYli 500 pelin pelivalikoima\nRolla kasinon tervetuliaisetu\nRolla kasino tarjoaa uusille pelaajillensa makoistan potkaisun kasinomatkan alkuun. Pelaajan rekisteröityessä ja tehdessä ensitalletuksen kasinolle, saa hän itsellensä 100% talletusbonuksen 100 euroon asti. Lisäksi luvassa on 100 ilmaiskierrosta. Rollan ilmaiskierrokset ovat aina parhaasta päästä. Ne eivät nimittäin missään tilanteessa sisällä harhaanjohtavia kierrätysvaatimuksia.\nRolla kasino erikoistarjoukset\nRolla on panostanut sen erikoistarjouksiin. Kasino tarjoaa päivittäiset tehtävät sekä turnausket jokaiselle pelaajatyypille. Mikä parasta niiden palkinnot ovat kerrassaan suussa sulavia.\nRollan turnauksissa sinulla on mahdollisuus voittaa osuus palkintoaltaasta, kun spinnaat tiesi taulukon kärkeen. Tämän jälkeen sinut tullaan kruunaamaan mestariksi.\nJokainen turnaus kestää koko päivän ja se tarjoaa uskomattoman mahdollisuuden kilpailla muita kasinopelaajia vastaan. Spinnaa itsesi tulostaulukon kärkeen ja ansaitse rutkasti palkintoja, kuten ilmaiskierroksia, bonuksia sekä tietenkin 100% rahaa. Jokaiselle turnaukselle on määritelty aikarahat ja tehtävänäsi on kerätä niin monta pistettä, kuin mahdollista. Parhaiten pelanneet pelaajat ovat ne, jotka ovat kierrättäneet eniten turnauksen lopussa ja heille on tarjolla osuus potista. Omaa sekä muiden edistymistä ja tulostaulukon kehittymistä on helppo seurata näytön oikeasta reunasta. Sieltä näet sijoituksesi, kerättyjen pisteiden määrän sekä ajan, kuinka kauan turnausta on jäljellä.\nKaikki voitetut ilmaiskierrokset ovat ilman kierrätysvaatimuksia. Tämän lisäksi tarjolla on bonuksia, jotka annetaan oikeana rahana ilman talletus- tai kierrätysvaatimuksia. Sinun tulee vain tarkistaa taulukko jokaisen turnauksen käynnistyessä ja tutustua sen yksilöllisiin palkintoihin.\nMissiot ovat tehtäviä, jotka voidaan täyttää ja niin tekemällä, pelaajat tulevat myös palkituiksi. Mitä enemmän tehtäviä pelaaja tulee täyttämään, sitä paremmin hänet palkitaan. Kasino lisää pelaajilleen räätälöityjä tehtäviä, jotka on suunniteltu niin, että ne sopivat juuri sinulle. Tämän ansiosta pelaajat voivat olla varmoja, että heidät tullaan palkitsemaan jatkuvasti sekä reaaliaikaisesti. Palkintojen joukosta löytyy paljon jännittäviä yllätyksiä, joihin kuuluvat ilmaiskierrokset, bonukset sekä tietenkin käteispalkinnot. Kasino tarjoaa pelaajille tietyn ajan suorittaa tehtävät. Tehtävän suorittamisen jälkeen pelaaja nappaa palkinnon välittömästi palkinto-osioon.\nAsiakaspalvelu Rolla kasinolla\nKasino on suunnitellut kaiken huolella. He ovat jakaneet ohjeistukset eri osioihin ja pelaajilla on mahdollisuus löytää vastaus seuraaviin aiheisiin kontaktoimatta asiakaspalvelua minun rahani, minun palkintoni, minun pelini, minun tilini, minun turvallisuuteni. Mikä parasta, kaikki tämä informaatio on selkeällä suomenkielellä ja hetken lukemisen jälkeen ei ole epäilystäkään, etteikö heillä olisi homma hoidossa.\nTämän lisäksi kasino tarjoaa pelaajilleen live chatin, jossa kysymyksen kysyminen on vaivatonta, jos tarve sen vaatii. Kasinon asiakaspalvelu on koulutettu tehtäväänsä ja tarjoaa miellyttävän sekä nopean avun niin pieniin kuin suuriinkin kysymyksiin.\nRolla kasino mobiili\nMaailmankaikkeus on teknologian osalta tullut siihen pisteeseen, että ihmiset räpläävät kännyköitään aamusta iltaan. Tämä näkyy totta kai myös nettikasinomaailmassa siten, että sivustot ovat joutuneet muokkaamaan palvelunsa niin, että ne on saatavilla myös mobiililaitteilla. Rolla kuuluu totta kai siihen joukkoon, joka tarjoaa palvelunsa sellaisenaan myös mobiilissa ilman ongelmia. Sovelluksia ei tarvitse lähteä erikseen latamaan vaan riittää, että avaat kännykällä tai tabletilla nettikasinon ja se aukeaa suoraan mobiiliversiona joka on optimoitu asiakastyytyväisyyden takaamiseksi.\nRahansiirto Rolla kasinolla\nKaikki Rollan rahansiirrot ovat salattuja. Talletuksen tekeminen kasinolla on helppoa ja onnistuu kolmesta eri paikasta. Maksutyyppeinä toimivat muun muassa seuraavat vaihtoehdot:\nYhteenveto Rolla kasinosta\nRolla casinolla pääset siis nauttimaan varsin kattavista palveluista, vaikka kyseessä on suhteellisen uusi nettikasino. Ammattitaitoinen asiakaspalvelu pitää huolen siitä, että saat nopeasti vastaukset askaruttaviin kysymyksiin, ja uutena pelaajana pääset nauttimaan varsin erinomaisesta tervetulotarjouksesta. Klikkaa siis itsesi sivustolle linkkien kautta, ja ei muuta kuin onnea peleihin!


191 m² Hovioikeudenkatu 16, 45100 Kouvola Toimistotila 6h vuokrattavana - Oikotie 15478288\n1 500 € / kk191 m²\nHovioikeudenkatu 16, Keskusta, Kouvolatoimistotila: 7h+k+wc+varastot\nHeti vapaa toimistotila, jossa 7 huonetta ja wc:t sekä varastohuoneita. Erinoimainen sijainti aivan keskustan tuntumassa. Pysäköintipaikkoja pihassa. 3kk vuokravakuus, tarkistamme luottotiedot.\nelinkustannusindeksi, kuitenkin vähintään 3% vuodessa


Tähtitaivas - Kesäkuu 2021\nKesäkuussa suurimmassa osassa maata tähtiä ei juurikaan näy. Lapissa Aurinko ei edes laske yöllä, ja Keski-Suomessakin se käväisee vain muutaman asteen horisontin alapuolella. Etelä-Suomessa 61. leveysasteen eteläpuolella tähtitaivaalta erottuu kuitenkin keskikesälläkin hämmästyttävän monta tähteä.\nPaikallisen keskiyön aikaan eli noin klo 1–2 korkealla kaakossa näkyy Kesäkolmio. Siitä kuvio on saanut nimensäkin: se näkyy korkealla nimenomaan kesällä. Lounaan ja lännen väliltä löytyy Arcturus, ja taivaan valoisuudesta huolimatta Capella saattaa erottua matalalta pohjoisesta. Kuun alkupuolella näkyy lähellä eteläistä horisonttia Skorpionin punainen Antares.\nMuitakin tähtiä voi juhannuksen tienoilla löytää taivaalta ainakin etelärannikolla, mutta kuinka himmeitä? Kesäkolmion Denebiä, Vegaa ja Altairia sekä Arcturusta ja Capellaa himmeämpien tähtien etsintä onnistuu vain Etelä-Suomessa. Helpoimmin niitä löytyy selvästi näkyvien kirkkaiden tähtien lähistöltä. Esimerkiksi Joutsenen tähtikuvion muodostavat tähdet on mahdollista erottaa. Kuvion alimman tähden Albireon voi nähdä paljain silmin vielä Lappeenrannan, Lahden ja Porin korkeudella. Etelärannikolla voi yrittää etsiä myös Lyyran ja Kotkan tähdistöihin kuuluvia tähtiä. Erityisen tarkkasilmäiset havaitsijat ovat erottaneet juhannusyönä jopa neljännen magnitudin tähtiä.\nEteläinen taivaankantti on tähtien etsinnän kannalta parasta aluetta, koska sillä suunnalla taivas on tummimmillaan. Etelä-Suomessa valoisan pohjoistaivaan ja tummemman etelätaivaan välille muodostuu epämääräinen raja-alue. Sieltä kannattaa etsiskellä Ison karhun ja Kassiopeian kirkkaimpia tähtiä. Myös Pohjantähden pitäisi löytyä. Etsinnässä kannattaa käyttää apuna kiikaria. Sillä on mahdollista nähdä suunnilleen yhtä himmeitä tähtiä kuin paljain silmin pimeään vuodenaikaan.


Hiehot tiineiksi laidunkauden jälkeen | Nauta\nLaidunnus tekee hyvää hiehoille, mutta hieholaitumella tulee olla riittävästi syötävää. Jos ruoho ei riitä, tarvitaan täydennystä. Muuten kasvu jää niukaksi ja syksyllä siemennettävien hiehojen tiinehtyminen kärsii. Lisäksi täytyy muistaa kivennäiset ja hivenaineet.\nHiehojen tasapainoinen kesäruokinta palkitsee syksyllä, kun siemennyskausi lähestyy. Valitettavasti syksyisin vastaan tulee joskus huonokuntoisia eläimiä, joiden karva on pörhöllä ja kiilto poissa. Vaikka kiimat näkyisivät, tiinehtymistulos voi olla heikko. Kun kasvu on kesällä kehnoa, joudutaan eläimiä kunnostamaan ennen siemennyskautta, jolloin niiden poikiminen siirtyy.\nHiehojen pitää kasvaa kesälläkin, kun ne halutaan saada siemennyskuntoon ajoissa. Jotta holsteinhieho saavuttaisi sopivan siemennyskoon 13 kk ikään mennessä, kasvun tulisi olla vieroituksen jälkeen keskimäärin 900 - 1000 g/pv. Ayshirehieholle riittää 100 g pienempi päiväkasvu.\nHuonolla laitumella tavoitekasvuihin ei pääse. Jos ruoho ei riitä, laidun vaatii täydennystä. Kivennäiset, hivenaineet ja vitamiinit tulee varmistaa lisäruokinnalla, vaikka ruohoa olisi riittävästi.\nSyyslaidun on usein huonoa\nKun mittaa hiehot laitumelle laskun ja navettaan oton yhteydessä, voi laskea kesän aikaisen päiväkasvun. Kesän lopussa tehty mittaus ei enää auta korjaamaan kuluneen kesän puutteita, mutta tulevien vuosien suunnitteluun siitä on apua.\nNurmen kasvu ja ruohon todellinen syöntimäärä vaikuttavat siihen, paljonko eläimiä voi kullakin lohkolla laiduntaa. Varsin usein hiehoilla on alkukesällä liian suuri ja hyvätuottoinen laidun, kesän lopulla tilanne on päinvastoin. Huonolla laitumella hiehojen kasvu voi jäädä puoleen tavoitteesta. Tällöin on syytä varautua täydennysruokintaan.\nTäydennykseen voi käyttää sekä säilörehua, heinää että väkirehua. Laidunkauden väkirehuruokinnassa ruokintapisteitä tulisi olla useampia, jotta myös arimmat yksilöt pääsisivät syömään.\nKivennäiset ja hivenaineet vaikuttavat tiinehtymiseen\nKivennäisten ja hivenaineiden tasapainoisella ruokinnalla turvataan hiehojen kasvu ja hedelmällisyystoiminnot. Rehuihin ja kivennäisvalmisteisiin lisättäviä kivennäisaineita ovat kalsium, fosfori, magnesium ja natrium. Kasvuun ja hedelmällisyyteen vaikuttavia hivenaineita ovat kupari, sinkki, mangaani, jodi ja seleeni.\nNuorilla eläimillä kalsiumin puute ehkäisee luuston kehitystä. Fosforin puute voi heikentää hedelmällisyyttä. Magnesiumin saannin vajaus johtaa ärtyisyyteen ja kouristuksiin. Niukan natriumin saannin oireita ovat huono ruokahalu, laihtuminen ja lisääntymishäiriöt.\nKuparin puutos näkyy selvimmin lisääntymishäiriöinä. Sikiön varhaiskuolema, kiimahäiriöt, tiinehtymättömyys, jälkeisten jääminen ja jopa poikimavaikeudet on liitetty kuparin puutteeseen. Jodin puutos havaitaan usein aineenvaihdunnan hidastumisena sekä kasvu- ja kehityshäiriöinä. Mangaanin vajaus heikentää hedelmällisyyttä, aiheuttaa luuston epänormaalisuuksia ja huonontaa kasvua.\nIho-oireet ja karvattomuus ovat tyypillisiä sinkin puutteessa. Hedelmällisyys heikkenee ja sikiön kehitys häiriintyy. Seleeni estää lihasrappeumaa, sillä tiedetään myös olevan vaikutusta hedelmällisyyteen ja yleensä vastustuskyvyn paranemiseen stressitilanteessa.\nNuolukivennäinen sopii laitumelle\nKätevin tapa huolehtia laiduntavien hiehojen kivennäisruokinnasta on nuolukivennäinen. Nuolusanko voidaan laittaa esimerkiksi vanhan renkaan sisälle maahan, jolloin eläimet eivät saa kaadettua sitä. Valitse kivennäinen, joka kestää myös sateita.\nHyvän laidunruohon ohessa väkirehun tarve jää olemattomaksi, jolloin lisäkivennäistä tarvitaan kaiken aikaa. Mikäli laitumella on niukasti syötävää, voi väkirehun tarve nousta yli kiloon päivässä. Täysrehusta eläimet saavat osan kivennäisistä, jolloin lisäkivennäisen syönti jää pienemmäksi.\nSyyspoikiva hieho lehmien joukkoon riittävän aikaisin\nSyyspoikivat hiehot kannattaa ottaa lehmien joukkoon mielellään jo pari kuukautta ennen poikimista. Näin voi vähentää sorkkakuumeen riskiä, joka on tyypillinen ongelma, kun hieho tuodaan laidunruokinnalta navettaan vasta poikimisen lähestyessä. Kova pohja ja voimakas ruokinta on yhdistelmä, jota hiehon ”keskenkasvuiset” sorkat eivät tottumatta kestä.\nOn hyvä, että hiehot kulkevat lehmien joukossa navettaan lypsyaikana ja saavat jonkin verran väkirehua viimeisten kuukausien ajan ennen poikimista, näin pötsin papillit ja mikrobit ehtivät sopeutua herutusruokintaan, eikä maitohappoa kerry pötsiin.\nPoi’ita hiehot ajallaan, se kannattaa!\nProAgrian tulosten mukaan 24 kuukauden iässä poikiva hieho tuottaa elämänsä aikana eniten. Se myös tiinehtyy paremmin ja pysyy karjassa kauemmin.\nKun hiehojen keskimääräinen poikimaikä karjatasolla laskee 27 kuukaudesta 24 kuukauteen, saadaan maitotuloa lisää yli 1 000 euroa ensikkoa kohden. Tehokas ruokinta on siis todella kannattavaa.\nNauta 2/2012: ”Hiehot tiineiksi laidunkauden jälkeen”. Merja Holma, kehityspäällikkö, Raisioagro\nRaisioagron suositukset hiehojen ruokintaan


HANNAS HOME: Sappeen Bike Park\nKesälomareissun toinen päivä vietettiin Sappeella, jossa myös yövyimme. Seurueen miehet halusivat päästä kokeilemaan alamäkiajoa ja niin vain me naisetkin löysimme itsemme rinteestä. "Sappee Bike Parkista löytyy kaiken kaikkiaan 11 reittiä. Sappeen radat rakennetaan pääosin koneellisesti, jotta radat olisivat pehmeälinjaisia ja myös vasta-alkajien ajettavissa. Tarjolla on myös vaativimpia ratoja kokeineille kuskeille."\nItse olen ollut oman aktiiviurheilu-urani jälkeen innostunut pyöräilystä ja joskus miettinyt saisiko maastopyöräilystä sellaisen kipinän, että kilpailuviettini tyydyttyisi. Tämä alasmäkinajo ei kuitenkaan ollut minun juttuni. Kivaa se oli ja sellainen itsensä ylittämisen tunne tuli paikka paikoin, mutta mahdoin olla huvittava näky, kun jarrut pohjassa matelin alas mäkeä. :) Miehillä sen sijaan vauhtia riitti.\nMaisemat olivat hulppeat, joten sen puolesta ei käynyt valittaminen. :)\nTaisivat pojat tuumia, että kyllä mekin joskus!\nLöytyykö teistä lukijoista joku, kuka on kokeillut alamäkiajoa? :)\nIrina 1. elokuuta 2012 klo 22.04\nMä juoksentelin viime kesänä kummipoikani perässä vain noilla radan laudoilla, mutta alamäkiajoa ei koklattu. Ja poikakin vaan juoksenteli niitä läpi. Oon kahtena kesänä nyt ollut Sappeella, kiva paikka!\nH 1. elokuuta 2012 klo 22.27\nMäkin tykkäsin noista maisemista ja mietittiin mieheni kanssa, että joskus kun opettaa poikia laskettelemaan niin on just sopivan kokoinen paikka siihenkin. :)\nIrina 1. elokuuta 2012 klo 22.28\nKannattaa kokeilla lomamökkejä :) Itsellä kokemusta Luovuudenlähteestä sekä Vaajasappeesta :)\nH 5. elokuuta 2012 klo 21.33\nMe yövyttiin myös mökissä. Aivan siinä lähellä sitä ravintolaa. Mäökki oli hieno, hinta-laatusuhde paikallaan. Ajateltiinkin mieheni kanssa, että pitää joskus viedä pojat sinne laskettelemaan, kun nyt ensin vähän kasvavat! :)


Julkaistu 13.12.2002 14:33\nTiilikaisen mukaan tärkeämpää kuin huoli siitä, mihin rahavirrat kääntyvät, on itälaajentumisen historiallinen merkitys. Toisen maailmansodan jälkeen Eurooppa jakautui jyrkästi itään ja länteen ja joutui pelinappulaksi suurvaltojen kaksintaisteluun. Nyt meillä on mahdollisuus poistaa tämä kahtiajako, Tiilikainen muistuttaa.Yhtenäisen Euroopan unelman tiellä on kuitenkin esteitä. Jyrkkä elintasokuilu idän ja lännen välillä on vaikea ylittää. Kylmän sodan jakolinja asenteissa on yhä olemassa, ja rikas länsi pelkää menettävänsä etuoikeutensa, mikäli köyhempi itä tulee mukaan osanjaolle. Laajentuminen koettelee lähivuosina myös EU:n toimintarakenteita, Tiilikainen arvioi.\nTässä tilanteessa laajentuminen on käännettävä EU:n vahvuudeksi, Tiilikainen sanoo. Euroopan talousalue kasvaa, ja sen kansainvälinen kilpailukyky paranee. Tiilikaisen mukaan tämä taloudellinen potentiaali voidaan kääntää myös kokonaisvaltaiseksi valta-asemaksi ja vaikuttamiseksi. Laajentuneen EU:n vahvuutena Tiilikainen näkee myös sen, että se lisää mantereen vakautta ja ehkäisee konflikteja. Kaikista vaikeuksista huolimatta EU:n laajentuminen on Euroopan tärkein panostus omaan tulevaisuuteensa, Tiilikainen kiteyttää. (MTV3)


Vuokraajan järjestelmänvalvojan Lueminut-tiedosto - Office-tuki\nVuokraajan järjestelmänvalvojan Lueminut-tiedosto\nLisäksi sisältöä, joka sijaitsee SharePoint-on metatiedot ja tehtävät ja lähetysten, joka on tallennettu varauksiin liittyviä tietoja.\nVie käyttäjän tiedot tukee sekä opiskelija ja opettajan käyttäjät. Kuitenkin poistaa tietoja tuetaan vain opiskelijoille yhtä mingling ja tietojen säilytys yhteensopivuuden vuoksi. Opettajien poistaa niiden tietojen sovelluksessa poistamalla tehtäviä / luokat. Lisää tiedot tarkistettavaksi varaukset järjestelmänvalvojan ylläpitotoiminnon.\nOn kolme komentosarjat skenaarion riippuen:\nVie ja Poista käyttäjän tiedot skenaarion jaetun yleinen vaihe:\nKäytä Get-UserClasses.ps1 komentosarjan luokkien luettelon luominen käyttäjän on osa. Jos käyttäjä on poistunut luokan, voit lisätä näiden luokkien tietoja saadaan näiden luokkatunnusten sisältävä tekstitiedosto. Muussa tapauksessa tiedot eivät ole viedä tai poistaa ne luokat. Tämän komentosarjan suorittaminen luotava csv-tiedosto, joka sisältää luettelon luokkien, luokan käyttäjän rooli ja onko Vie / poistaa käyttäjän käsitelty (EPÄTOSI oletusarvon mukaan)\nVie EDUAssignments.ps1 komentosarjan avulla voit viedä tiedot käyttäjälle. Csv-tiedostoon, joka on luotu edellä vaiheessa on syötetty komentosarjan. Tämä komentosarja saavat, tehtäviä ja kunkin tehtävän lähetykset ja luo kaksi tiedostoa. Tehtävän tiedostossa (assignment.json) on varausten ja lähetysten ja raportin file(GetAssignmentsReport.csv) - komentosarja tila. Komentosarjan suorittamisen jälkeen päivittää syötteen csv-tiedoston TOSI, tietyn luokan niin, että jos on ilmennyt virhe komentosarjan suorittaminen uudelleen GetSubmissionsProcessed-sarakkeessa.\nPoista EDUAssignments.ps1 komentosarjan avulla voit poistaa käyttäjän tiedot. Komentosarja lukee luokan tietoja käyttäjän syötteen csv-tiedostosta luodaan yllä jaetun vaiheessa. Se sitten poistaa lähetysten, ja Luo raportti-file(DeleteAssignmentsReport.csv) tilan komentosarja varten. Kun lähetyksen poisto on valmis päivittää TOSI, tietyn luokan DeleteSubmissionsProcessed-sarakkeen niin, että jos on ilmennyt virhe komentosarjan suorittaminen uudelleen. Komentosarjan myös poistaa opiskelijoiden luokan ellei myös tekemään niin Alihallintanäkymään, että käänteisen saavat kaikkien varausten niihin sovellettavan epäonnistumista on uudelleen hajautettu niihin ei ole määritetty.


Nupulle Peitto: Peittoja !!\nWilhelmiina 10. lokakuuta 2010 klo 10.13\nPaljon on taas tullut ihania peittoja :)\nNyt taitaa olla kasassa jo aikamoinen pino , hyvä hyvä me käsityöläiset :)\nanja 10. lokakuuta 2010 klo 10.36\nToivottavasti minunkin tekemäni peitot kelpaavat, vaikka osa onkin hieman suurempaa kokoa. Mutta menevät siten pidempään käytössä ja voihan peiton laittaa vaikka tauluksi seinälle käytön peittona loputtua.\nTerhi 11. lokakuuta 2010 klo 14.30\nIhania peittoja!!! Wilhelmiinan ompelemat (kaksi ensimmäistä) on minun suosikkeja. <3\nTätä blogia tulee seurattua ahkerammin kuin mitään muuta.. Aina innolla odottaa, että onko tullut uusia peittoja ja kuvia niistä. :) Toivottavasti tulee vielä PALJON PALJON peittoja. Minun tekisi mieli ommella vielä lisää edellisten lisäksi, mutta en kyllä millään taida ehtiä?! :/\nVirpi 14. lokakuuta 2010 klo 22.15\nTosi suloisia peittoja! <3\nmarika 15. lokakuuta 2010 klo 12.43\nomat nuppupeittomuistoni ovat jo lähes seitsemän vuoden takaa, mutta peitto on edelleen tallella; se on haikeansuloinen, vähän kirpeä ja surullinenkin muisto sairaala-ajalta. Nyt kaikki on hyvin, entinen pikkukeskonen on tuulispäänä kiitävä esikoululainen.\nKiitos kaikille ompelijoille - ette pysty arvaamaankaan, miten suuri merkitys näin pienellä peitolla voi olla.\nAnsku 16. lokakuuta 2010 klo 10.00\nPeittoja on tullut iso kasa, mutta meillä on ollut leikkaus ja sitä edeltävä kaoottinen aika joten en ole jaksanut päivitellä, koitan taas illalla laitella kuvia !


Tietotekniikka Helsingissä 2/2012 | Uutiskirjeet, Helsingin kaupunki, Kaupunginkanslia\nTietotekniikka Helsingissä 2/2012\nTalous- ja suunnittelukeskus, Helsinki\nApotti-hankkeesta tietoa nettisivuilta ja uutiskirjeestä\nApotti-hanke on herättänyt paljon keskustelua. Ajankohtaista tietoa hankkeen etenemisestä saa hankkeen verkkosivuilta, osoitteesta www.hel.fi/apotti.\nApotti-hanke on perustettu kehittämään sosiaali- ja terveydenhuollon toimintaa ja palveluja. Hankkeen yhtenä osana on asiakas- ja potilastietojärjestelmän hankinta ja käyttöönotto. Yhteistyöhankkeessa ovat mukana Helsinki, Espoo, Vantaa, Kirkkonummi, Kerava, Kauniainen ja HUS.\nApotin verkkosivuilta löytyvät hankesuunnitelma, riski- ja kustannushyötyanalyysit, tietoa aika-tauluista ja päätöksenteosta sekä yhteystiedot, tiedotteet ja muut materiaalit. Apotti-uutiskirje lähetetään sidosryhmille kerran kuussa.\nViittomakielisille omat sivut\nHelsinginseutu.fi -portaaliin tehdään sivusto viittomakielisille.\nPääkaupunkiseudun yhteiseen portaaliin on tekeillä oma sivusto viittomakielisille. Viittomakielisissä videoissa kerrotaan pääkaupunkiseudun tärkeimmistä palveluista. ”Helsinginseutu.fi –portaaliin on jo aiemmin toteutettu selkokieliset sivut,” kertoo Tuire Henriksson hallintokeskuksesta. Viittomakielisen sivuston tuottavat Helsingin, Espoon, Vantaan ja Kauniaisten kaupungit yhdessä HSL:n, HSY:n ja HUS:n kanssa.\nIT-hankkeiden asiantuntijapalvelut on kilpailutettu\nHelsingin kaupunki on kilpailuttanut puitesopimukset tietotekniikan asiantuntijapalveluille vuosiksi 2013-2015.\nPuitesopimukset sisältävät hanke- ja projektipäällikköpalvelut, kokonaisarkkitehti- ja IT-arkkitehtipalvelut, käyttöliittymän konseptointi-, suunnittelu- ja käytettävyystutkimuspalvelut, vaatimusmäärittely- ja hyväksymistestauspalvelut sekä tietoturvallisuuden asiantuntijapalvelut. Asiantuntijapalveluissa käytetään Helsingin kaupungin yhteisiä kehittämismenetelmiä.\nKullekin osa-alueelle on valittu 3 toimittajaa, joilta hankinnat tehdään kokonaistaloudellisen edullisuuden mukaisessa ensisijaisuusjärjestyksessä eli ilman minikilpailutuksia. Sopimukset saataneen allekirjoitetuksi joulukuun aikana.\nVirastot voivat hankkia asiantuntijoiden palveluja osaamiskeskukselle osoitettujen palvelupyyntöjen kautta. ”Hallintokunnille lähetetään ohjeet kun uusien puitesopimusten sopimuskausi alkaa,” kertoo Liisa Huovinen talous- ja suunnittelukeskuksesta.\nHelsinki on osallistunut Kuntaliiton ja KL-Kuntahankintojen kilpailutukseen, jossa etsittiin kuntien käyttöön sovitettavaa projekti- ja salkunhallinnan välinettä. Hankkeessa on käynnistymässä toteutusvaihe, jossa luodaan yhteinen salkkurakenne ja metatiedot, joiden pohjalta välineen kuntakohtainen käyttöönotto voi jatkossa tapahtua. Tavoitteena on, että projektisalkunhallintaväline otetaan käyttöön keväällä 2013 IT-hankkeiden hallinnassa.\nLaske-hanke on loppusuoralla\nLaske on hankkeena päättymässä ja jatkuva palvelu ottaa ohjat.\nLaskentajärjestelmän uudistushanke Lasken yksityiskohtia viimeistellään vielä, mutta hanke on päättymässä ja toiminta siirtyy jatkuvien palvelujen piiriin. Jatkuvan palvelun osana kaupungin muutoksenhallintaryhmä käsittelee ehdotetut muutokset ja vastuuttaa valmistelun. ”Ennen vuodenvaihdetta on tekeillä useitakin muutoshankkeita, esimerkiksi SoTe-uudistuksen vaatimat muutokset,” kertoo projektipäällikkö Sami Rantanen. ”Virastot ja liikelaitokset voivat tehdä kehitysehdotuksia sähköpostitse. Esimerkiksi mahdollisten uusien liittymien tekeminen kannattaa ottaa mahdollisimman aikaisin puheeksi.”\nKaupungin henkilöstöhallinnon tietojärjestelmän kilpailutus on käynnissä. Toimittaja valitaan ensi vuonna. Samaan aikaan yhtenäistetään HR-prosesseja.\nKaupungin HR-prosesseja yhtenäistämällä helpotetaan myös uuden tietojärjestelmän käyttöönottoa. Projektin tavoitteena on vähentää tietojärjestelmien määrää ja päällekkäistä työtä, tuottaa esimiehille entistä hyödyllisempiä raportteja ja parantaa itsepalvelun mahdollisuuksia. Uusi HR-järjestelmä on tarkoitus ottaa käyttöön vuonna 2015.\nPalautteet yhteiseen järjestelmään\nKaupungille tulee vuosittain kymmeniä tuhansia palautteita. Ne kootaan yhteiseen palautejärjestelmään, joka otetaan käyttöön vuoden 2013 aikana.\nKuntalaiset antavat kaupungille palautetta verkkosivujen kautta, sähköpostitse, puhelimitse ja kasvokkain. Kaikki eri tavoin annetut palautteet voidaan kirjata uuteen palautejärjestelmään. Järjestelmä parantaa asiakaspalvelua, esimerkiksi antamalla hälytyksen jos palautteeseen ei vastata sovitussa ajassa. Yhteisestä järjestelmästä saadaan vertailutietoa, jota voidaan käyttää palvelujen parantamiseen. ”Uutta järjestelmää aletaan pilotoida tänä talvena kahdeksassa eri virastossa,” kertoo Heli Rantanen talous- ja suunnittelukeskuksesta.\nHelsinki osallistuu CitySDK-hankkeeseen, jossa on mukana kahdeksan eurooppalaista kaupunkia ja 15 muuta partneria.\nKaupungin lisäksi hankkeessa ovat mukana Sanoma Oyj:n kaupunkilehdet ja Forum Virium. ”Hankkeessa helpotetaan mahdollisuuksia tehdä toimivia sovelluksia eri kaupunkeihin sopimalla ja yhtenäistämällä rajapintoja kaupunkien järjestelmiin,” kertoo projektisuunnittelija Jaakko Rajaniemi talous- ja suunnittelukeskuksesta.\nHelsingillä on päävastuu älykkääseen osallistumiseen liittyvässä pilotissa. Siinä uuteen palautejärjestelmään tehdään rajapinta, jonka avulla kaupunkilaiset voivat antaa palautetta myös kaupungin ulkopuolelta, esimerkiksi Sanomien Oma Kaupunki -sivustolta. Rajapinta tekee mahdolliseksi myös erilaisten sovellusten, esimerkiksi mobiilisovellusten liittämisen suoraan palautejärjestelmään. Palautejärjestelmään integroidaan rakennusviraston Aspa-asiakaspalvelujärjestelmä. Tällöin palaute katujen ja puistojen kunnosta voidaan välittää suoraan rakennusvirastolle. Helsingin pilotti alkaa ensi vuoden alussa.\nKirjasto kokeilee osallistuvaa budjetointia\nKeskustakirjastohankkeessa on kokeiltu osallistuvaa budjetointia. Kirjaston talousdata on avattu kansalaisille.\nKeskustakirjastohanke kuuluu ensimmäisiin osallistuvaa budjetointia hyödyntäviin projekteihin Suomessa. Helsinkiläisille tarjottiin mahdollisuus päättää yhdessä 100 000 € suuruisen kehittämisrahan käytöstä. Raha käytetään tulevaisuuden kirjastoa kehittäviin pilottiprojekteihin, jotka on julkaistu osoitteessa keskustakirjasto.fi/osallistuvabudjetointi.\nKaupunginkirjaston talousdata on julkaistu Openspending -alustalla, jossa voi tutustua budjetin lukuihin ja tarkastella niistä tehtyjä visualisointeja.\nAvoin data laajenee\nHelsinki Region Infoshare -palvelussa on jo yli 900 avointa data-aineistoa pääkaupunkiseudulta osoitteessa www.hri.fi.\nHelsingissä kaksitoista virastoa on tuottanut aineistojaan palveluun. Kaikkein eniten, lähes 500 aineistoa on tuottanut Helsingin kaupungin tietokeskus. Esimerkkejä muista ovat kaupunkimittausosasto, joka on avannut kartta-aineistoja ja otteen kaupungin rakennusrekisteristä, liikennesuunnitteluosasto tarjoaa tietoa liikennemääristä ja liikenneonnettomuuksista, matkailutoimisto tapahtumista, rakennusvirasto pysäköintilippuautomaateista ja talous- ja suunnittelukeskus kaupungin budjetista. Kaupungin ulkopuoliset tahot ovat jo tehneet uusia sovelluksia varsin monista kaupungin avaamista tiedoista, esimerkiksi Apps4Finland-kilpailussa.\nHelsinki Region Infoshare sai vuoden 2012 paikkatietoalan kunniamaininnan ProGis ry:ltä, perusteluna uuden toimintakulttuurin luominen avoimen datan jakoon. Kaupunginjohtaja Jussi Pajunen palkitsi HRI:n vuoden saavutuksena.\n”Ensi vuonna keskitytään tukemaan ja kouluttamaan virastoja aineistojen avaamisessa, kuvaamisessa ja ylläpitämisessä,” kertoo Pekka Vuori tietokeskuksesta. ”Pyrimme toimimaan käyttäjälähtöisesti ja löytämään mahdollisimman mielenkiintoisia aineistoja.”


Grillinachot Hannan Soppa -blogin tyyliin | Vaimomatskuu ruokablogi\nby Juulia on August 9, 2019 1 Comment\nKäymme siskojen kanssa joka kesä isäni lapsuudenkodissa Pohjanmaalla yhdessä lomailemassa. Näillä visiiteillä on yleensä sama kaava: grillaillaan, saunotaan, paistetaan lettuja/vohveleita/pullaa/munkkeja ja kierretään paikalliset kirppikset läpi. Koska en Helsingissä niin vain grillin äärelle pääse, olen yleensä aina tiennyt jo hyvissä ajoin, mitä milläkin kerralla tahdon perillä grillata. Yhtenä kesänä se oli poron maksaa, toisena oluttölkkikaalia … ja vuosi sitten grillailin oliiveja. Tänä vuonna pää kuitenkin löi tyhjää!\nOnneksi silmiini osui juuri reissun alla Hannan Soppa -blogin grillinachot ja asia oli sillä selvä. Kokkailuideoideni toteuttaminen voi usein viedä tunteja (ööh niin se oluttölkkikaali), joten on kiva tehdä vaihteeksi jotain nopeaa ja superhelppoa! Onhan se läheisten kanssa vietetty aika myös näin lomalla nimittäin rajallista. Bonuksena grillinachot valmistuvat ilman kotoa raahattua raaka-aine/maustearsenaalia, kaikki tarvikkeet kun voi napata kaupasta vaikka suoraan grillin äärelle.\nHelppo, helpompi, grillinachot!\nSen verran Hannan ohjetta mukauttelin, että päällystin nachomme valmiiksi maustetun papuseoksen sijaan Muru kaurajauhiksella jota testasin nyt ekaa kertaa. Maustoin kauramurun lähes tiskittömästi lusikoimalla suoraan pussiin kaupan chilimausteseosta ja ravistelemalla pussin sisällön huolella sekaisin. Läheltä muuten piti, etten napannut kaupasta mausteeksi the klassikkoa eli grillimaustetta! Jotenkin se veti kovasti puoleensa… ens kerralla sitten?\nLisäksi lastasin tomaatit ja sipulit nachoille jo ennen grillausta toisin kuin Hanna. Juustona käytin puolet cheddaria, puolet mozzarellaa, enkä muuten hifistellyt edes sen kastikkeen kanssa – nachot tarjoiltiin ihan vaan suoraan purkista kulhoon kumotun maustamattoman creme fraichen kera. Helppoa ja herkullista, vaikka en tehnyt alusta asti itse nachoja/salsaa/mausteseosta jne jne jne 😀 loma HC-kokkailusta on tekee välillä oikein hyvää!\nKuten arvata saattaa, tällaisen ruuan kanssa ei mikään ole niin justiinsa. Nachoiksi voi valita sellaiset mistä tykkää. Salsa voi olla sellaista mistä tykkää. Niin myös juusto. Vegeruokaa kokatessa kaurajauhiksen sijaan käy vaikka Härkis/pilkotut vegenakit/Vöner/Nyhtis/mitänäitänyton tai se Hannan blogin maustettu papuseos. Mikä ikinä proteiini nyt kullekin maistuu! Jollen olis ollut ns. mökkioloissa ja lomamoodissa, olisin varmaan pyöräyttänyt tähän saksanpähkinächorizoa. Mitä ikinä käytätkin, sen voi tietysti maustaa just sillä mausteella ja maustemäärällä mistä tykkää, tai ostaa valmiiksi maustettua tavaraa. Ei oo niin nuukaa 🙂\n1 jättipussi nachoja (n. 400-500g)\n1-2 purkkia salsaa (purkin koosta riippuen)\n1-2 sipulia varsineen\n1 pussi Muru Kaurajauhista (225g)\n1-2 rkl grillimaustetta / chilimaustetta tms.\n2 purkkia creme fraichea\nLevitä maissilastut yhdelle isolle tai kahdelle pienemmälle uuni- tai grillivuoalle. Mausta kaurajauhis suoraan pussissa lusikoimalla sekaan maustetta, sulkemalla pussi ja ravistelemalla. Puolita kirsikkatomaatit ja viipaloi sipuli. Silppua sipulinvarret erilliseen kulhoon. Lusikoi nachoille salsa, kaurajauhis, tomaatit, sipulirenkaat sekä juustoraaste.\nGrillaa nachovuokia kannen tai folion alla, kunnes juusto on sulanut. Tarkkaile, etteivät grillinachot pala pohjasta! Turvallisinta on pitää nachoja grillin vähiten kuumassa osassa ja grillata muutenkin nämä mahdollisimman miedolla lämmöllä.\nTarjoile sipulinvarsisilpun ja creme fraichen kera!\nArvatkaa mitä muuten kävi tämän kuvan ottamisen jälkeen? Kuvia varten kasaamani luonnonkukkakimppu muksahti vaaseineen nachojen päälle ja grillinachot saivat kivan kukkavesikasteen!\nTilanteen kanssa saattoi olla jotain tekemistä sillä, että eräs ruuanlaitosta muttei ruokakuvauksesta lomaileva blogaaja tahtoi välttämättä kuvata nachopeltejä myös yläkulmasta kiikkerästi muovituolilla kiipeillen. Mutta kesä kuivaa sen minkä kastelee eli kaadettiin se vesi vaan pelliltä pois ja pisteltiin myös ne hieman muhjuuntuneet nachot menemään 😀\nkesäkuu 17, 2020 Raparperivodka raparperinkuorista | Vaimomatskuu ruokablogi\n[…] Grillinachot – jos kerran ostat ainekset crunchwrapeille, samoista syntyy pitkälti myös grillinachot: win win! […]


Tämä yksinkertainen liike voi olla tärkein terveysteko kehollesi – ja se on kaikkien opeteltavissa - MTVuutiset.fi\nTämä yksinkertainen liike voi olla tärkein terveysteko kehollesi – ja se on kaikkien opeteltavissa\nJulkaistu 06.10.2019 07:05\nTunnetko kummallisia kipuja selässä, kyljissä tai nilkoissa? Kokeile liikettä, joka helpottaa särkyjä ja parantaa liikuvuutta.\nMen's Health kirjoittaa, että kyykky ja syväkyykky ovat tärkeitä liikkeitä kehollesi. Tämä yksinkertainen liikerata on ihmisille luontainen.\nKokeile kyykysssä istumista näin: laita jalat lantion levyiseen asentoon ja laskeudu suoraan alas istumaan jalkojen varaan selkä hyvässä ryhdissä. Pitkäjalkaiset voivat siirtää varpaitaan osoittamaan hiukan ulospäin, jotta ryhti ja tasapaino pysyvät liikeradan mukana paremmin. Syväkyykyssä ollaan syvällä kyykyssä, vain hiukan irti maasta.\n– Kyykyssä istuminen on ihmiselle kaikkein luonnollisin liike. Se kehittää kaikkia lihaksia, joita tarvitset kyykkäykseen, kuten vatsaa, kylkiä, reisiä, nilkkoja, polvia, sanoo fysioterapeutti Roop Sihota.\nKokonaisvaltainen liike kannattaakin opetella viimeistään nyt.\nJos kyykkyyn pääseminen ei onnistu, se voi kertoa tästä\nJoillakin ihmisillä liikerata voi aiheuttaa kipua, tai kyykyn riittävään syvyyteen on vaikea päästä. Sihota kertoo samalla, mitä kyykkyyn pääsemisen vaikeus kertoo kehostasi.\n– Jos et voi kyykätä oikein, sinulla on todennäköisesti huonosti liikkuvat nivelet ja liian kireät lihakset.\nKyykkäämisen hankaluus voi kieliä myös polvien tai selän ongelmista. Syväkyykyssä ilmenevä kipu voi motivoida selvittämään sen takana piilevät syyt.\nPahempien kipujen syyt kannattaa tarkistuttaa lääkärillä tai fysioterapeutilla. Pitkän tauon jälkeen ilmenevää pientä kireyttä ei kannata säikähtää – ihmiset istuvat liikaa päivittäin, joten jos kehon huollosta ja liikkuvuudesta ei pidä huolta, keho väistämättä kangistuu.\nKyykyssä istuminen jo itsessään lisää liikkuvuutta, ja se on tärkeä hyvinvointiteko kaikkien keholle.\nLue lisää: Tutkimus: Kuntoilu raskauden aikana on hyväksi vauvalle\nTerveys ja hyvinvointi Liikunta Vinkit Lifestyle